DC’S STARGIRL SEASON 2 PREMIERES AUGUST 11 AT 9PM ON WARNER TV

DC’s Stargirl returns for a second season on Warner TV on Wednesday, August 11 at 9pm. A new episode will premiere same day as the U.S. on subsequent Wednesdays at the same time on Warner TV  (Astro Ch 712 / UnifiTV Ch 451)  .

DC’s Stargirl follows high school sophomore Courtney Whitmore as she inspires an unlikely group of young heroes to take on the legacy of DC’s very first superhero team, the Justice Society of America. In the thrilling second season, Courtney and her friends take on one of the most frightening adversaries in DC’s mythology – the dark entity of corruption known as Eclipso.

The action-packed series stars Bassinger (School of Rock, Bella and the Bulldogs) as Courtney Whitmore/Stargirl, Yvette Monreal (Rambo: Last Blood, Matador) as Yolanda Montez/Wildcat, Anjelika Washington (Young Sheldon, We’re Not Friends) as Beth Chapel/Dr.Mid-Nite, Cameron Gellman (Heathers, 20th Century Women) as Rick Tyler/Hourman, Trae Romano (Little Ghosts, 555) as Mike Dugan, Hunter Sansone (Hurricane 360) as Cameron Mahkent, Meg DeLacy (The Fosters, The Disappearing Girl) as Cindy Burman/Shiv, and Nick Tarabay (Ozark, True Detective) as Eclipso, with Amy Smart (Justified, Shameless) as Barbara Whitmore and Luke Wilson (Roadies, Idiocracy, Old School) as Pat Dugan.  From Berlanti Productions and Mad Ghost Productions in association with Warner Bros. Television.

School of Rock, Bella and the Bulldogs

Created for television by Geoff Johns (Titans, Wonder Woman, Batwoman), the series is executive produced by Johns, Greg Berlanti (Arrow, Titans, The Flash, Supergirl, DC’s Legends of Tomorrow), and Sarah Schechter (Batwoman, Riverdale, Blindspot).

Catch up on Season 1 by streaming or downloading all 13 episodes of DC’s Stargirl on HBO GO. Other DC series to binge-watch on HBO GO include eight seasons of Arrow, six seasons of The Flash, and five seasons of DC’s Legends Of Tomorrow, Gotham and Supergirl. Sign up for HBO GO for only RM34.90 per month. Astro Movies Pack customers can enjoy HBO GO at no additional charge, while other Astro customers can enjoy some savings and pay from just RM25 monthly.  HBO GO is available on Android TV, Apple TV, LG TV and Samsung Smart TV – and comes with AirPlay and Google Cast functionality.


Alif Satar Bintangi Filem BAKARA

Pelakon dan penyanyi popular Alif Satar telah dipilih untuk membintangi filem aksi ketenteraan, Bakara yang diarahkan Adrian Teh.

Menurut Alif, dia akan memainkan watak sebagai wira negara yang terkorban ketika pertempuran di Pasar Bakara Mohadishu, Somalia pada 1993.

“Naskhah ini ada kaitan dengan filem terbitan Hollywood berjudul “Black Hawk Down”. Cuma, bezanya filem “Bakara” mengambil sudut pandangan tentera Malaysia yang terbabit dalam peristiwa bersejarah, manakala “Black Hawk Down” memaparkan pertempuran membabitkan tentera Amerika Syarikat.

“Saya sangka mereka pilih saya kerana pernah terbabit dalam sukan ekstrem, Ironman ketika ditawarkan watak ini. Namun, akhirnya saya tahu kenapa dipilih. Saya terharu kerana dikatakan mempunyai persamaan dari segi fizikal.

“Watak Prebet Aznan memerlukan saya bermain dengan emosi,”

Selain Alif, filem yang bakal menelan belanja kira-kira RM20 juta ini turut dibintangi pelakon-pelakon hebat tanah air lain seperti Bront Palarae, Remy Ishak, Hairul Azreen, Fauzi Nawawi dan Shaheizy Sam.

Dalam pada itu, kesemua barisan pelakon akan mula menjalani latihan ketenteraan bermula selama dua bulan bermula April ini sehingga Jun, sebelum masuk ke set penggambaran pada bulan Jun.

Penggambaran filem ini akan dilakukan di sekitar Malaysia dan Turki. Bakara bakal menemui penonton pada Hari Kemerdekaan ke-64 iaitu 31 Ogos 2021.


Sebuah Filem Misteri X-Men Sedang Dirancang Fox

Studio Twentieth Century Fox telah mengambil penulis komik,  Brian Michael Bendis untuk menulis lakonlayar sebuah filem misteri X-Men yang di beri nama 143. Bekas pengarah filem pertama Deadpool, Tim Miller pula dipertanggungjawabkan untuk mengarahkan filem tersebut.

Menurut laporan Deadline, filem 143 akan berada dalam ‘universe’ X-Men manakala laporan dari The Hollywood Reporter mendedahkan, tajuk 143 merujuk kepada siri komik X-Men, Uncanny X-Men No. 143, siri komik yang menampilkan karakter Katty Pryde diawal kemunculan karakter tersebut dalam universe X-Men.

Brian Michael Bendis dikenali mencipta watak Miles Morales dalam siri komik “Ultimate Spider-Man” dan juga mencipta watak Jessica Jones yang kini siri televisyennya sudah memasuki musim kedua di siaran Marvel/Netflix.

Tim Miller merupakan individu penting yang menaikkan filem Deadpool apabila filem arahannya itu telah berjaya mengutip $783 juta, satu pencapaian yang cukup tinggi buat filem yang dikelaskan sebagai ‘R-Rated’. Beliau juga bakal mengarah filem terbaru Terminator 6 dan merupakan pengarah kedua untuk filem Thor: The Dark World.


Tonton Teaser JUSTICE LEAGUE Dari Zack Snyder Sempena DC FanDome

Sempena pelancaran acara DC FanDome yang akan berlangsung Ahad ini, Zack Snyder telah mendedahkan teaser trailer filem Justice League versi Snyder Cut, yang memberikan pandangan terbaru Superman dan Cyborg.

Peminat DC tidak sabar untuk melihat trailer penuh Justice League yang mungkin akan dilancarkan dalam sesi panel Justice League di DC FanDome. Anda boleh tonton teaser tersebut dibawah.

OFFICIAL: First Trailer For Zack Snyder's #JusticeLeague Director's Cut This Saturday At DC FanDome #TheSnyderCut pic.twitter.com/MjCVhCEgjR— Zack Snyder's Justice League (@SnyderCutHBOMax) August 20, 2020

Selepas berkempen bertahun-tahun, Warner Bros. akhirnya melepaskan filem Justice League versi suntingan Zack Snyder dengan bajet tambahan sekitar $20 hingga $30 juta. Filem tersebut akan disiapkan sepenuhnya mengikut visi Snyder dan akan mula menemui penonton tahun hadapan di perkhidmatan streaming HBO Max.

Justice League ditulis oleh Chris Terrio berdasarkan cerita dari Zack Snyder dan Terrio. Ditayangkan pada 2017, filem adiwira DC ini menerima ulasan bercampur-campur dari pengkritik dan peminat, dan dianggap gagal dipentas box office apabila hanya meraih $658 juta dolar berbanding kos pembikinan yang mencecah $300 juta dolar.

Peminat tempatan boleh menonton acara DC FanDome (dalam tempoh 24 jam) dengan melayari DCFanDome.com, mulai Ahad ini jam 1.00 pagi,


HBO Beri Lampu Hijau Untuk Siri Prekeul Game Of Thrones, House Of The Dragon

Awal pagi tadi kami telah kongsikan berita mengenai pembatalan siri prekuel spin off Game of Thrones meskipun penggambaran episod pilot telahpun selesai pada Julai yang lalu. Terbaru, laman The Hollywood Reporter mendedahkan, HBO telah memberi lampu hijau untuk menghasilkan siri House of the Dragon, siri prekuel Game of Thrones yang akan berlatarbelakangkan 300 tahun sebelum peristiwa siri asal.

House of the Dragon dicipta secara bersama oleh George R.R. Martin dan Ryan Condal; ia akan memberi fokus kepada zaman kejatuhan House Targaryen. Siri 10 episod ini akan ditulis oleh Ryan Condal sendiri.

Menurut laporan THR lagi, House of the Dragon akan berdasarkan buku karya Martin berjudul Fire & Blood; yang mencatat kebangkitan dan kejatuhan Targaryens. Miguel Sapochnik akan mengarahkan episod pilot serta beberapa siri episod. Sapochnik dan Condal juga akan bersama-sama menjadi showrunner.

Berikut adalah kenyataan dari Presiden Rancangan HBO, Casey Bloys mengenai prekuel terbaru Game of Thrones.

“The Game of Thrones universe is so rich with stories, We look forward to exploring the origins of House Targaryen and the earlier days of Westeros along with Miguel, Ryan and George.”


Gambar Belakang Tabir ‘Joker 2’ Dedah Pakaian Harley Quinn Lakonan Lady Gaga

Gambar belakang tabir terbaru Joker 2 telah tertiris di media sosial, yang mendedahkan gambaran pakaian Harley Quinn yang dilakonkan oleh penyanyi berbakat, Lady Gaga.

Dalam gambar tersebut, penyanyi dan pelakon itu turut mengenakan solekan yang menunjukkan transformasinya untuk karakternya dalam filem akan datang. Filem sekuel yang diterajui Joaquin Phoenix itu dijadualkan tayangan pada 4 Oktober 2024.

Joker: Folie à Deux sekali lagi akan diarahkan oleh Todd Phillips, dan akan menampilkan kepulangan Joaquin Phoenix yang memainkan semula peranannya sebagai penjahat DC yang terkenal. Butiran lanjut tentang plotnya masih dirahsiakan, tetapi filem itu dilaporkan akan menampilkan beberapa elemen muzik.

Selain Phoenix dan Lady Gaga, filem akan datang turut menyaksikan kepulangan Zazie Beetz sebagai Sophie disamping pendatang baru fancais seperti Brendan Gleeson, Catherine Keener, Jacob Lofland and Harry Lawtey.

Filem pertama Joker telah ditayangkan pada 2019 dan berjaya mencipta kejayaan, bukan sahaja mendapat pujian para pengkritik dan penonton, malah ia mengecapi kejayaan box office yang cukup luarbiasa dengan mengutip AS$1.074 bilion dolar seluruh dunia.


9 K-Drama Yang Akan Ditayangkan Mei Ini

Kepada peminat drama Korea, nantikan 5 K-Drama yang akan ditayangkan pada bulan ini.

Ditetapkan pada zaman dinasti Joseon, Bossam: Steal the Fate adalah drama sejarah yang dibintangi oleh Jung Il Woo sebagai Ba Woo, penyangak dengan identiti misteri yang secara tidak sengaja menculik seorang puteri. Anggota Girls ‘Generation, Yuri berperanan sebagai Soo Kyung yang merupakan puteri kepada Raja Gwanghae. Walaupun pada mulanya hubungan mereka bermasalah, mereka segera menemukan kekuatan antara satu sama lain ketika mereka bergabung untuk mengatasi kesusahan mereka bersama.

Youth of May (KBS 2 / Viu)

Youth of May akan mengetengahkan semangat yang mendasari sekumpulan pemuda yang hidup hingga Mei 1980, satu jangka masa yang signifikan di Korea. Drama romantik retro ini dibintangi oleh Lee Do Hyun sebagai Hwang Hee Tae, seorang pelajar perubatan yang mempunyai sisi licik dan nakal tetapi bertekad dan terdorong di bawahnya, dan Go Min Si sebagai Kim Myung Hee, yang telah menjadi jururawat selama tiga tahun dalam kerjayanya dan telah melalui segala macam kesusahan.

Berdasarkan webtoon terkenal dengan judul sama, Imitation akan mengikuti kehidupan idola Tea Party, SHAX, Sparkling, dan LA LIMA. Tea Party merangkumi ahli Lee Ma Ha (Jung Ji So), Shim Hyun Ji (Lim Nayoung), dan Yoo Ri Ah (Minseo). SHAX adalah boyband dengan ahli yang terdiri daripada Kwon Ryoc (Lee Jun Young), Hyuk (Jongho), Lee Hyun (Hwiyoung), Do Jin (Yuri), dan Jae Woo (Ahn Jung Hoon), sementara Chani akan membawa peranan sebagai bekas ahli, Lee Eun Jo. Sparkling adalah kumpulan boy band saingan yang terdiri daripada Lee Yoo Jin (Yunho), Se Young (Seonghwa), Min Soo (San), dan Hyun Oh (Suwoong). Jiyeon melakonkan artis solo LA LIMA.

Mine adalah drama mengenai wanita yang kuat dan bercita-cita tinggi yang mengatasi prasangka masyarakat untuk mengetahui apa yang sebenarnya adalah milik mereka. Lee Bo Young akan berperanan sebagai Seo Hee Soo, bekas pelakon A-list dan isteri kepada anak kedua keluarga chaebol di belakang Hyowon Group, sementara Kim Seo Hyung akan berperanan sebagai Jung Seo Hyun, isteri elegan kepada anak sulung keluarga Hyowon Group.

Doom at Your Service (tvN / Viu)

Ditulis oleh Im Me Ah Ri dari drama Beauty Inside dan diarahkan oleh Kwon Young Il dari My Unfamiliar Family, Doom at Your Service adalah drama fantasi romantik mengenai Myul Mang (Seo In Guk), yang menyebabkan semua yang dia sentuh akan menghilang, dan Tak Dong Kyung (Park Bo Young), yang mempertaruhkan hidupnya untuk mengelakkan nasibnya. Drama ini juga turut dibintangi Lee Soo Hyuk sebagai Cha Joo Ik, Shin Do Hyun sebagai Na Ji Na, dan Kang Tae Oh sebagai Lee Hyun Kyu, tiga watak yang terjebak dalam cinta tiga segi.

Move to Heaven adalah kisah inspirasi berdasarkan karangan bukan fiksyen Things Left Behind yang ditulis oleh Kim Sae-byul, pembersih trauma generasi pertama di negara Korea. Pengarah Kim Sung-ho dari How to Steal a Dog dan penulis Angel Eyes, Yoon Ji-ryun berkerjasama untuk menyampaikan pelbagai kisah yang ditinggalkan oleh si mati, diceritakan dari perspektif jujur dan tidak berat sebelah oleh Geu-ru yang menghidap sindrom Asperger.

Siri ini adalah mengenai kelab badminton sekolah menengah di Haenam Seo Middle School, yang berada dalam keadaan teruk. Ia menceritakan kisah bagaimana menghadapi cabaran untuk melatih enam belas remaja untuk menjadi pemain badminton peringkat kebangsaan. Dan bagaimana mereka berkembang ketika mereka menyertai kejohanan peringkat remaja. Ra Yeong-ja (Oh Na-ra), pemain legenda badminton, yang melatih 16 remaja lelaki dan perempuan itu, mempunyai impian untuk menjadi idola badminton.

Here’s My Plan (MBC / Oh!K)

Here’s My Plan menceritakan kisah So Hyun (Kim Hwan Hee), seorang remaja berusia 19 tahun yang merancang projek membalas dendam untuk menghancurkan kebahagiaan mereka yang telah membuatkan kehidupannya sengsara. Untuk memenuhi tujuannya, dia menjadi pekerja sambilan di Happy Chicken, di mana dia bertemu dengan pemilik Jae Young (Ryu Soo Young) dan rakan pekerja sambilan Jo Yun Ho (Kim Do Hoon).

My Roommate is Gumiho (tvN / iQIYI)

Berdasarkan webtoon, My Roommate Is Gumiho adalah mengenai pelajar kolej Lee Dam (Hyeri) yang secara tidak sengaja menelan guli gumiho lelaki berusia 999 tahun (rubah ekor sembilan) Shin Woo Yeo (Jang Ki Yong). Sekiranya manusia menelan guli gumiho, mereka hanya dapat hidup selama satu tahun, dan kemudian guli itu akan pecah — mencegah gumiho dari menjadi manusia. Ketika mereka berusaha mencari cara untuk mengeluarkan guli dari badan Lee Dam sebelum 1 tahun berakhir, Shin Woo Yeo mencadangkan agar kedua-duanya duduk bersama.


Yang Tak Terlihat, Saksikan Trailer Filem Seram Indonesia Berjudul Silam

Syarikat pengedar filem tempatan Antenna Entertainments membawakan kepada penonton di Malaysia, sebuah filem seram terbitan MD Pictures berjudul Silam, filem seram yang mampu membuatkan anda ketakutan.

Kisah seram ini mengenai seorang budak bernama Baskara yang lari dari rumah akibat tekanan perasaan dari kawan kawan disekolah dan ibunya dirumah. Baskara mengambil keputusan untuk lari kerumah pakciknya. Disebabkan nilai kekeluargaan yang tinggi dirasai oleh Baskara dirumah pakciknya itu dia nekad untuk terus kekal tinggal disitu.

Disangkakan panas berpanjangan, rupanya gerimis disiang hari. Keluarga yang disangkakan aman damai itu mempunyai sejarah tersendiri apabila Baskara sering melihat keluarga ini mengamalkan ritual yang misteri.

Kejadian seram semakin parah apabila satu malam Hijab Mata Baskara telah terbuka dengan tidak sengaja dan mula memperlihatkan dunia misteri yang tak pernah dia lihat sebelum ini.

Filem arahan Jose Poernomo dan lakonan Zidane Khalid, Surya Saputra serta Wulan Guritno ini akan menemui penonton mulai esok (18 Julai 2019)


Christian Bale Enggan Membuat Penampilan Cameo Dalam Filem The Flash

Dalam babak terakhir The Flash, Barry Allen menyedari bahaya dalam usaha terakhirnya untuk membentulkan jalur masa, dia perlu membenarkan ibunya dibunuh.

Namun, dia membuat sedikit perubahan pada masa lalu yang membolehkan membantu bapa dari dikenakan hukuman kerana dipercayai membunuh ibunya.

Dikala dia menyangkakan bahawa jalur masa telah kembali ke asal, dan dalam masa yang sama dapat membantu kes mahkamah bapanya, dia menyedari bahawa jalur masa masih tidak kembali ke normal selepas melihat Bruce Wayne yang dilakonkan oleh George Clooney, bukannya Ben Affleck.

Penghujung filem The Flash itu telah mengalami beberapa perubahan disebabkan visi yang berbeza dari pegawai-pegawai eksekutif DC Studios. Yang terakhir, yang penonton lihat di pawagam adalah versi James Gunn dan Peter Safran, sewaktu mereka dipilih menjadi ketua bersama DC Studios.

Gunn dan Safran mengemukan idea untuk menyenaraikan Clooney dalam penampilan cameo tersebut, tetapi pelakon itu bukanlah pilihan pertama mereka.

Seperti yang didedahkan Kevin Smith dalam video dibawah, Warner Bros. dipercayai telah cuba mendapatkan Christian Bale untuk kembali meneruskan peranannya sebagai Bruce Wayne dari versi trilogi The Dark Knight.

Namun pelakon itu menolak dan berkata, dia tidak akan meneruskan peranan Batmanya tanpa Christopher Nolan. Dan keenggannya itu menyebabkan mereka beralih kepada George Clooney.

@moviemaniacs Christian Bale refused to be in The Flash ♬ original sound – Movie Maniacs

♬ original sound – Movie Maniacs

“Barry Allen / The Flash mengembara ke masa lalu untuk menghalang pembunuhan ibunya, yang menyebabkan dia terperangkap dalam realiti alternatif tanpa metahuman,” menurut sinopsis.

Dia meminta bantuan Batman dan Supergirl daripada realiti alternatif untuk menyelamatkan dunia barunya itu daripada Jeneral Zod dan kembali ke alam semestanya”

The Flash menampilkan Ezra Miller yang kembali meneruskan peranannya sebagai Barry Allen/ The Flash. Watak Speedster itu pertama kali muncul dalam DCEU menerusi filem Batman v Superman: Dawn of Justice, Justice League dan Zack Snyder’s Justice League.

Menyertai Miller adalah Kiersey Clemons sebagai Iris West, Maribel Verdú sebagai Nora Allen, Sasha Calle sebagai Supergirl, dan Ron Livingston sebagai Henry Allen.

The Flash kini sedang ditayangkan di pawagam tempatan


Perancangan Jahat ‘Kang’ Didedahkan Dalam Video Terbaru “Ant-Man and the Wasp: Quantumania”

Menjelang tayangan Ant-Man and the Wasp: Quantumania pada 16 Februari ini, Marvel Studios telah mengeluarkan video terbaru filem sekuel itu. Anda boleh tontonnya dibawah:

Video itu memaparkan rakaman penuh aksi tentang pertarungan besar antara Kang the Conqueror dan Ant-Man serta sekutunya. Ia juga terus menyerlahkan rancangan jahat Kang untuk Marvel Cinematic Universe, kerana dia mengancam untuk membakar semua kehidupan di luar masa.

Ansuran ketiga Ant-Man akan memperkenalkan pendatang baharu MCU Kathryn Newton yang akan memainkan watak Cassie Lang, karakter yang sebelum ini dilakonkan oleh Abby Ryder Fortson dalam filem pertama Ant-Man dan Emma Fuhrman dalam Avengers: Endgame

Bintang Lovecraft Country Jonathan Majors akan membawa penjahat ikonik Marvel Kang the Conqueror, sementara bintang Ghostbusters Bill Murray memainkan watak yang masih belum didedahkan


DRAMA ‘SIAPA JAGA MAK’ PAPAR INSPIRASI KISAH BENAR DARI SINGAPURA

Drama bersiri ‘Siapa Jaga Mak’ merupakan sebuah naskhah kekeluargaan yang diinspirasikan daripada kisah benar yang berlaku kepada masyarakat di Singapura.

Drama 13 episod yang sarat dengan emosi dan iktibar ini berkisarkan tentang tanggungjawab dan konflik yang dihadapi oleh empat buah keluarga dengan latar belakang yang berbeza dalam memberikan penjagaan yang sempurna untuk ibu tercinta.

Drama ‘Siapa Jaga Mak’ terbitan syarikat produksi yang berpangkalan di Singapura, DV Studio Pte Ltd ini turut menampilkan dua pengarah handalan dari negara seberang Tambak. Episod 1 hingga 6 diarahkan oleh Vishali Panch. Manakala episod 7 hingga 13 pula diarahkan oleh Zulanan Ahmad.

Ia turut dibintangi oleh Aishah Ahmad, Fauziah Zie, Suhaillah Salam dan Fadilah Samsudin selaku teraju utama di samping barisan pelakon seperti Hasif Nasir, Den Sabari, Fauzah Mohd Noor, Freda Mel, Iskandar Ismail, Johan Jaafar, Julia Tari, Khairudin Samsudin serta ramai lagi.

Drama ‘Siapa Jaga Mak’ bakal bersiaran menerusi slot Tiara secara eksklusif pada setiap hari Isnin hingga Jumaat, jam 6.00 petang mulai 5 Ogos 2021 di saluran Astro Prima (105) serta turut boleh distrim menerusi aplikasi Astro GO dan On Demand untuk pilihan yang lebih fleksibel.


Review Filem: Abigail (2019)

Tahun 2019 kali ini terus dimeriahkan dengan kemunculan filem filem dari serata negara dan produksi dari Russia juga tidak melepaskan peluang dalam menawarkan buah tangan mereka dalam industri filem antarabangsa. Selepas filem The Mermaid : Lake Of The Dead baru baru ini, sebuah lagi produksi dari negara tersebut menawarkan sebuah filem bercorakkan fantasi iaitu Abigail. Sepintas lalu apabila melihat trailer-nya seolah – olah trailer dari sebuah filem Disney dan ini bermakna pasukan promosi filem ini begitu berjaya dalam mewujudkan visual promosi kepada penonton. Namun adakah filemnya sebaik trailernya?

Filem ini mengisahkan tentang seorang wanita yang tinggal bersama ibunya setelah kematian bapanya sepertimana yang telah diberitahu oleh ibunya serta para inspektor. Tanpa diduga, beliau telah terlibat dalam satu kancah konflik antara kerajaan dan juga mereka yang mempunyai kuasa magis namun telah ditafsirkan oleh pihak kerajaan sebagai “mereka yang dijangkiti”. Setelah mengetahui perkara tersebut, wanita ini tadi telah berusaha untuk mencari bapanya yang kini dia yakin masih lagi hidup. Sepanjang pencarian tersebut, wanita ini iaitu Abigail telah bertemu dengan sebuah penempatan yang menempatkan golongan magis ini tadi.

Abigail kemudiannya telah bertemu dengan seorang lelaki yang mula memperkenalkan kepadanya serba sedikit berkenaan perkara magis ini dan hal yang diselindungkan oleh pihak kerajaan daripada orang ramai. Setelah itu, Abigail juga kerap mengalami mimpi bertemu dengan bapanya dan mengimbau kembali kisahnya semasa kecil. Daripada mimpi dan “flashback” yang dialami tersebut jugalah yang membantu beliau untuk menjejak bapanya yang telah hilang sekian lama.

Ikuti kisah selanjutnya di pawagam terdekat anda. Abigail.

Filem pada kali ini bertemakan magis yang dilihat lebih berat sekiranya ingin dibandingkan dengan filem magis saga terkenal iaitu Harry Potter dan juga filem prequel kepada Harry Potter iaitu Fantastic Beast. Tiada jampi serapah yang dibaca oleh watak watak dalam filem kali ini, hanya penggunaan mesin yang menyalurkan tenaga magis dari dalam badan pemiliknya.
Konsep filem kali ini dilihat sangat menarik kerana sangat jarang bagi produksi produksi filem mengeluarkan filem menggunakan konsep ini. Namun walaupun konsepnya yang menarik, filem ini telah diganggu dengan begitu hebat daripada beberapa aspek yang lain.

Perkembangan jalan cerita dan juga watak utama dilihat sangat lemah dan terlalu mendatar. Bagi sesebuah filem pada kebiasaannya, perkembangan jalan cerita dapat dilihat setelah 15-20 minit pertama namun dalam filem Abigail pada kali ini moment untuk perkembangan watak dan jalan cerita dibazirkan begitu sahaja dan ini sangat mengecewakan bagi penonton yang menonton filem ini. Disebabkan perkara ini, element magis yang ada dalam filem ini hanyalah sekadar hiasan kepada penceritaan dan tidak lebih daripada itu dan element magis itu sendiri juga diperkenalkan dalam bentuk “A” dan ditamatkan dalam bentuk “A” juga. Ibarat memakan satu makanan yang mempunyai hiasan yang berwarna warni, hakikatnya rasanya semua sama.

Sepertimana filem filem Russia yang lepas juga, filem Russia pada kali ini juga ditayangkan dalam versi dubbing dan perkara ini menambahkan lagi kebosanan menonton filem ini kerana penonton sudah pasti tidak mendapat perasaan penuh semasa filem ini berjalan. Sehingga kini kami masih belum mendapat jawaban kenapa filem Russia yang masuk ke Malaysia dialih suaranya sedangkan bahasa yang dituturkan oleh pelakon tidak jauh bezanya dengan bahasa Inggeris sekiranya diperhatikan pada gerak bibir mereka berbanding dengan filem filem Turki yang sememangnya tidak menggunakan bahasa Inggeris dan ditayangkan di Malaysia dalam bahasa asal mereka.

Namun sepertimana yang dinyatakan di awal Review ini, tahniah diucapkan kepada “team” promosi filem ini keraba berjaya membuat satu trailer yang cukup hebat dengan memasukkan moment moment yang mampu membuatkan penonton tertarik dan diiringi dengan lagu “Zombie” yang langsung tidak diperdengarkan dalam filem penuhnya walau sesaat sekali pun.


Tonton Trailer Hantu Kak Limah Yang Mencuit Hati

Astro Shaw telah melancarkan trailer pertama filem seram komedi yang dinantikan berjudul Hantu Kak Limah. Anda boleh tontonnya di pemain video dibawah.

Mengisahkan tentang Kak Limah yang telah ditemui mati oleh Khuda, Hussin dan Wani. Sejak dari itu, hantunya sering dilihat merayau di sekitar Kampung Pisang, membuatkan penduduk ketakutan. Encik Solihin kemudian cuba membantu untuk menghalau hantu itu keluar dari kampung. Hussin cemburu apabila penduduk kampung mula percaya dan berharap kepada Encik Solihin. Bagaimanapun, tragedi di sebalik kematian Kak Limah masih belum diketahui.

Mamat Khalid kembali menjadi pengarah filem ini. Antara pelakon yanng membintangi filem seram komedi ini adalah Awie, Delimawati, Zul Ariffin, Ropie Cecupak, Uqasha Senrose, Mus May dan ramai lagi.

Hantu Kak Limah akan menemui penonton pada 9 Ogos 2018.


Marvel Lancar Trailer Terbaru “Eternals”

Marvel Studios telah melancarkan trailer terbaru Eternals, arahan pemenang Oscar Chloe Zhao. Anda boleh tonton trailer berdurasi tiga minit dibawah. Filem yang menampilkan para bintang ini akan menemui penonton pada 5 November 2021.

"When you love something, you protect it." Watch the brand-new trailer for Marvel Studios' #Eternals. Arriving in theaters November 5. pic.twitter.com/ClywAG421i— Marvel Studios (@MarvelStudios) August 19, 2021

Berdasarkan komik berjudul sama karya Jack Kirby, Eternals menyambut pasukan superhero baru yang menarik ke Marvel Cinematic Univers. Kisah epik ini, yang merangkumi ribuan tahun dahulu, menampilkan sekumpulan pahlawan abadi yang dipaksa keluar dari bayang-bayang untuk bersatu kembali menentang musuh tertua manusia, The Deviants.

Barisan pelakon hebat terdiri daripada Richard Madden sebagai Ikaris yang sanagt kuasa, Gemma Chan sebagai Sersi – penyayang umat manusia, Kumail Nanjiani sebagai Kingo berkuasa kosmik, Lauren Ridloff sebagai Makkari – pahlawan yang sangat pantas, Brian Tyree Henry sebagai pencipta pinta, Phastos, Salma Hayek sebagai Ajax, pemimpin yang bijaksana, Lia McHugh sebagai Sprite yang setia muda tetapi berjiwa dewasa, Don Lee sebagai Gilgamesh yang kuat, Barry Keoghan sebagai penyendiri Druig, dan Angelina Jolie sebagai pahlawan hebat Thena. Kit Harington memainkan peranan sebagai Dane Whitman.

Pemenang Oscar Chloe Zhao mengarahkan filem ini dan turut menulis lakon layar bersama Matthew k. Firpo dan Ryan Firpo. Presiden Marvel Studios, Kevin Feige berfungsi sebagai penerbit.


Blumhouse Hasilkan Semula Filem Seram Black Christmas

Selepas kejayaan filem seram klasik Halloween tahun lepas, studio Blumhouse dilaporkan bakal kembali menerusi filem seram terbaru berjudul Black Christmas. Seperti Halloween, Black Christmas merupakan filem ‘remake’ dari filem asal berjudul sama yang diterbitkan pada tahun 1974.

Filem tersebut diarahkan Sophia Takal manakala skrip ditulis April Wolfe. Antara pelakon yang bakal membintangi filem ini adalah Imogen Poots, Aleyse Shannon, Brittany O’Grady, Lily Donoghue dan Caleb Eberhardt.

Ketika Hawthorne sunyi sepi sunyi sepi disebabkan cuti semesta, satu demi satu pelajar perempuan yang tinggal di rumah sorority telah dibunuh oleh lelaki misteri. Bagaimanapun pembunuh tersebut bakal berhadapan dengan generasi wanita muda yang enggan menjadi mangsa dan akan melawan sehingga semuanya tamat.

Black Christmas akan menemui penonton pada 13 Disember ini


Power Rangers: Wajah Zordon Didedahkan kepada Umum

Setelah kita melihat gambar-gambar Power Rangers, Rita Repulsa, Megazord, Alpha 5 dan beberapa karakter lain seperti Golddar yang bakal muncul dalam filem Power Rangers akan datang, terdapat satu lagi watak utama Power Rangers yang belum didedahkan secara rasmi kepada peminat oleh pihak produksi.

Watak tersebut ialah Zordon, mentor kepada Power Rangers. Watak Zordon dibawa oleh aktor yang terkenal dalam siri televisyen Breaking Bad, Bryan Cranston. Baru-baru ini satu gambar telah dimuat naik dilaman twitter Power Rangers Now yang menunjukan gambar Zordon. Walaupun gambar tersebut tidak berapa jelas, sekurang-kurangnya kita dapat bayangkan bagaimana Zordon akan kelihatan dalam filem Power Rangers itu nanti.

BREAKING: First look at Zordon in the #PowerRangersMovie! https://t.co/VJLG2IxHN5 pic.twitter.com/1hjezde2Zy
— Power Rangers NOW (@PowerRangersNOW) January 4, 2017

Well, walaupun tidak berapa jelas, tetapi penampilannya lebih kurang sama seperti siri Power Rangers yang asal. Mungkin kita boleh menunggu pendedahan rasmi dari pihak produksi Lionsgate.

Power Rangers akan ditayangkan pada 24 Mac 2017


Spider-Man: No Way Home: Andrew Garfield Tidak Menerima Panggilan Dari Marvel Studios

Spider-Man: No Way Home mungkin menyaksikan kemunculan semula beberapa watak dalam filem Spider-Man terdahulu, seperti Doc Octopus, tetapi nampaknya bintang The Amazing Spider-Man  Andrew Garfield bukanlah salah seorang dari mereka.

Dalam episod terbaru podcast Happy Sad Confused, Garfield memberi maklumbalas mengenai khabar angin yang mengatakan bahawa dia akan muncul dalam Spider-Man: No Way Home bersama watak Spider-Man lakonan Tom Holland dan Tobey Maguire.

“Saya melihat betapa kerapnya Spider-Man menjadi tren dan orang menjadi panik mengenai sesuatu, dan saya seperti, ‘Guys … Guys, guys, guys. Saya mengesyorkan anda agar bertenang.’ Saya tidak dapat bercakap apa-apa pun kecuali untuk diri saya sendiri … Saya tidak mendapat panggilan.”

Andrew Garfield is ready to talk about those rumors about his return as Spider-Man. You might be surprised to see what he has to say. Watch the full interview on the brand new #happysadconfused patreon! https://t.co/e84Wokl1SQ pic.twitter.com/Civpe3Am5p— Josh Horowitz (@joshuahorowitz) May 4, 2021

Garfield menjelaskan yang dia tidak menerima panggilan untuk menyertai Spider-Man: No Way Home. Apabila ditanya sekali lagi, Garfield dengan nada bergurau berkata, “Bukankah saya baru saja mengatakannya? Saya tidak mendapat panggilan.” Anda boleh lihat video penuh mengenai respon pelakon itu dibawah.

Tobey Maguire dan Andrew Garfield telah dikaitkan dengan filem Sony/ Marvel akan datang, yang mana mereka berdua dikatakan bakal kembali meneruskan peranan Peter Parker / Spider-Man. Khabar angin tersebut bagaimanapun tidak dapat disahkan, dan Tom Holland, yang terkenal dengan sifat suka membocorkan rahsia, enggan berkata apa-apa mengenai penglibatan kedua-dua pelakon itu.

“Sekiranya mereka [berada dalam filem], mereka belum memberitahu saya …” ujar Holland.

Spider-Man: No Way Home kini sedang menjalani penggambaran dan akan ditayangkan dipawagam pada 17 Disember 2021.


Review Filem: KK Knockout (2023)

AMARAN SPOILER!!! Filem edaran Hero Legacy Sdn Bhd ini diarah dan dilakonkan oleh individu yang sama iaitu Yuri Mejal. Menemui para penonton pada 20 Julai 2023 yang lalu. Mengisahkan tentang kehidupan dua orang pekerja salon yang berpewatakan lembut dan selalu dibuli oleh pelanggan salon dan juga orang yang tidak mereka kenali. Putra yang merupakan salah...

Review Filem: KK Knockout (2023)

AMARAN SPOILER!!!
Filem edaran Hero Legacy Sdn Bhd ini diarah dan dilakonkan oleh individu yang sama iaitu Yuri Mejal. Menemui para penonton pada 20 Julai 2023 yang lalu.
Mengisahkan tentang kehidupan dua orang pekerja salon yang berpewatakan lembut dan selalu dibuli oleh pelanggan salon dan juga orang yang tidak mereka kenali.
Putra yang merupakan salah seorang daripada mereka pada suatu hari telah dibelasah dengan teruk dan bertemu tanpa sengaja dengan seorang tua yang sedang mengutip tin di kawasan sekitar. Setelah berkenalan, orang tua itu tadi merupakan guru seni mempertahankan diri. Putra kemudiannya mempelajari ilmu tersebut daripadanya.
Adalah menjadi satu yang sangat bagus tentang filem ini kerana berani mengenengahkan warisan seni mempertahankan diri daripada tanah Borneo.
Pujian buat produksi. Babak pergaduhan dan pertarungan yang dipaparkan dalam filem ini jugak leka untuk dinikmati walaupun ada beberapa kekurangan pada babak pertarungannya seperti subjek utama kehilangan fokus dan sebagainya.
Perkara ini kelihatan disedari oleh pihak produksi kerana masalah “out of focus” pada visual ini hanya wujud pada pertengahan pertama sahaja dan bagi pertengahan kedua masalah ini sudah tiada.
Isu berkenaan kongsi gelap dan gangsterism yang dimainkan juga adalah isu yang agak jarang dimainkan walaupun isu berkenaan dapat kita nikmati dalam beberapa filem box-office Malaysia beberapa tahun kebelakangan ini.
Filem ini berkemungkinan akan menerima sekuel yang berikutnya. Ini berdasarkan acahan yang diberikan pada babak akhir filem ini sendiri yang menampilkan pelakon utamanya menyebut “KK Gangster”.
Cuma saranan daripada pihak kami berdasarkan KK Knockout ini adalah supaya pihak produksi mendapatkan dana yang secukupnya sekiranya mahu menghasilkan sekuel.
Masalah yang dapat kami lihat pada filem KK Knockout ini adalah dari segi bajetnya sahaja. Kerana sekiranya mendapat bajet yang mencukupi, filem ini tentu dapat berdiri sama tinggi dan duduk sama rendah dengan filem filem berbajet tinggi yang dikeluarkan dalam pasaran tempatan.
Pada mereka yang menggemarkan filem aksi tempatan sangat disyorkan untuk menonton filem ini. Menggunakan 99% loghat dan bahasa Sabah. Pastinya menjanjikan pengalaman baharu kepada peminat filem tanah air.

                   Rating Kakimuvee

2/5


Trailer RECORD OF YOUTH Memaparkan Inspirasi & Impian Bersama Park Bo-Gum, Park So-Dam, Dan Byeon Woo-Seok.

Trailer terbaru Record of Youth bersiap sedia untuk memaparkan kisah orang muda dalam mengejar impian mereka. Menampilkan pelakon seperti Park Bo-gum, Park So-dam, dan Byeon Woo-seok, Record of Youth akan menemui penonton pada 7 September ini, hanya di Netflix.

Record of Youth berkisar tentang Sa Hye-jun (Park Bo-gum) dan Won Hae-hyo (Byeon Woo-seok) yang berkawan sejak kanak-kanak dan terlibat dalam dunia lakonan. Semasa bekerja, mereka bertemu dengan An Jeong-ha (Park So-dam) yang merupakan artis solek baru. Berasal dari latar belakang yang berbeza, masing-masing mempunyai penderitaan dan situasi keluarga yang berbeza. Mereka bertiga kemudiaannya bertemu cinta, menghadapi ujian, dan persahabatan ketika mereka menjalani kehidupan masa muda.

Diarahkan An Gil-ho dari lakonlayar yang ditulis Ha Myeong-hee, Record of Youth dibintangi Park Bo-gum, Park So-dam, serta Byeon Woo-seok dan akan ditayangkan setiap Isnin dan Selasa mulai 7 September ini.


Misi Mencari Magis Diteruskan Dalam Trailer Terbaru Onward

Selepas mendedahkan beberapa poster karakter, Disney / Pixar telah melancarkan trailer terbaru Onward dengan paparan beberapa rakaman terbaru. Anda boleh saksikannya dipemain video dibawah.

Ditetapkan di kawasan pinggir bandar dalam dunia fantasi, Onward mengisahkan tentang dua remaja Elf yang juga merupakan adik-beradik, keluar menggembara untuk mengentahui jika masih ada kuasa magis diluar kawasan mereka.

Chris Pratt dan Tom Holland memainkan peranan utama sebagai adik-beradik elf iaitu Barley Lightfoot dan Ian Lightfoot. Mereka disertai Julia Louis-Dreyfus sebagai Laurel Lightfood, Octavia Spencer sebagai The Manticore dan juga Ali Wong (Always Be My Maybe), Lena Waithe (Queen & Slim) serta Mel Rodriguez (The Last Man on Earth) sebagai anggota polis.

Filem animasi fantasi ini diarahkan oleh bekas pengarah filem Monsters University, Dan Scanlon, manakala Kori Rae Scanloan bertindak selaku penerbit. Onward akan menemui penonton pada 6 Mac 2020.


Christopher Nolan Peminat Filem “Fast and Furious”

Siapa sangka, hebat Christopher Nolan sangat menyukai francais Fast & Furoius.

Pengarah British-American itu sangat dikenali menerusi karyanya yang ‘mindblowing’ seperti Inception dan The Prestige serta mengarahkan trilogi ‘superhero’ The Dark Knight.  Terbaru, Tenet telah membuatkan penonton dan pengkritik pening kepala dengan plot kompleks dan konsep ‘time-inversion’.

Melihat kepada karya-karya, peminat beranggap Nolan adalah pengarah yang gemarkan filem yang intelektual dan tidak menyukai filem-filem aksi yang dianggap bodoh.

Semasa bercakap dengan Josh Horowitz di podcast Happy Sad Confused, Nolan mendedahkan dia sebenarnya peminat francais Fast and Furious. Dia meminati filem pertama Fast and Furious yang diarahkan oleh Rob Cohen, dan menyatakan Fast and the Furious: Tokyo Drift adalah entri terhebat francais.

Dia juga memuji skill Justin Lin dalam menghidupkan urutan aksi besar bagi setiap filem terbaru. Selain itu, Nolan turut berbicara tentang bagaimana peminat mengadu yang sekuelnya semakin besar, tetapi mengakui pengarah tidak mahu sekuel menjadi lebih kecil.

Anda boleh baca komen penuhnya dibawah: –

“I’m sort of an original recipe [guy], I mean the Rob Cohen original … But I’ve got a very soft spot for Tokyo Drift actually. And then the skill as Justin Lin’s iterations, as they got crazier and bigger and crazier and bigger, they became something else, but something else kind of fun.

The fun thing about those movies is even as they’ve gotten bigger and bigger and bigger, as sequels have to do, everyone always complains that sequels get bigger but we’re the people making sequels get bigger, we do want them bigger, you don’t want them smaller, it’s the Alien 3 lesson that Fincher learned.

You can do it but it’s not going to make anybody happy, even though personally I love that film, a lot more than he does in fact.”

Jadi kepada peminat, adakah anda meminati francais Fast and Furiois seperti mana Nolan meminatinya? kongsikan pendapat anda diruangan komen.


Tonton Video Klip Eksklusif “Black Widow” Disini

Sempena majlis MTV “Movie & TV Awards” yang berlangsung baru-baru ini, Marvel Studios telah mengeluarkan klip eksklusif Black Widow, memaparkan seorang pembunuh upahan wanita, mengejar Natasha Romanoff dan rakannya Yelena Belova. Anda boleh tonton klip tersebut di pemain video dibawah.

Natasha Romanoff aka Black Widow berhadapan dengan sisi gelap kehidupannya ketika timbul konspirasi berbahaya yang mempunyai kaitan dengan masa lalunya. Dikejar oleh kekuatan yang tidak akan berhenti untuk menjatuhkannya, Natasha mesti menangani sejarahnya sebagai perisik dan hubungan yang terputus sebelum dia menjadi Avenger.

Scarlett Johansson meneruskan peranannya sebagai Natasha Romanoff/Black Widow, bersama pendatang baru MCU Florence Pugh sebagai Yelena, David Harbour sebagai Alexei/The Red Guardian dan Rachel Weisz sebagai Melina. Black Widow diarahkan oleh Cate Shortland dan diterbitkan Kevin Feige.

Filem pertama dalam Fasa 4 Marvel Cinematic Universe ini akan ditayangkan di pawagam dan Disney+ mulai 9 Julai 2021.


James Wan & Spyglass Angkat Siri Popular 80an KNIGHT RIDER Ke Layar Perak

Sudah lebih 30 tahun sejak siri lakonan David Hasselhoff, Knight Rider mengakhiri episodnya, dan kini Deadline melaporkan bahawa James Wan (The Conjuring Universe, Aquaman) bekerjasama dengan Spyglass Media untuk menghasilkan filem reboot siri aksi popular 80an itu.

James Wan akan menjadi penerbit bersama-sama Michael Clear melalui syarikat penerbitan mereka, Atomic Monster.

Filem Knight Rider akan ditetapkan pada masa sekarang dan mengekalkan ciri-ciri asal siri tersebut. Projek ini akan ditulis oleh bekas penulis permainan video TJ Fixman, yang menulis dan membangunkan permainan video Ratchet and Clank dan Resistance: Fall of Man.

Dicipta Gleen A. Larson, siri asal keudara selama empat musim dari 1982 hingga 1986. Hasselhoff memainkan peranan utama sebagai Michael Knight, seorang pemandu pembanteras jenayah yang dibantu oleh sebuah kereta berteknologi tinggi bernama KITT, yang disuarakan oleh pelakon veteran, William Daniels.

Barisan pelakon dan tarikh tayangan Knight Rider akan diumumkan tidak lama lagi.


MAFE Gesa Kerajaan Benarkan Sektor Pawagam Kembali Beroperasi

Pawagam merupakan antara sektor ekonomi yang paling terkesan disebabkan pandemik COVID-19. Sehubungan dengan itu, Persatuan Pemamer Filem Malaysia (MAFE) menggesa kerajaan mempertimbangkan semula pembukaan pawagam selepas beberapa sektor ekonomi termasuk perkhidmatan bukan keperluan utama dibenarkan beroperasi.

Menurut pengurusinya, Tan Sri Mohd Ghazali Mohd Seth, sekiranya sektor pawagam masih ditutup, ia dikhuatiri akan terus melumpuhkan industri pawagam Malaysia yang kini sudah mencatat kerugian sebanyak 90 peratus.

Tambahnya lagi, negara seperti Korea Selatan, Jepun, Singapura, Thailand, Indonesia dan India sudah membenarkan pawagam kembali beroperasi.

“Industri ini mengalami kerugian lebih RM500 juta tahun lalu. Ia jauh berbeza jika dibandingkan dengan tahun sebelumnya di mana industri ini secara keseluruhannya menyumbang lebih RM1.08 bilion pendapatan dan lebih RM250 juta cukai hiburan kepada negara,” katanya.

Beliau berkata, impak itu menyebabkan ramai kehilangan pekerjaan, banyak pawagam terpaksa gulung tikar dan semua pemilik pawagam terpaksa mengecilkan operasi mereka. Malah, ada dalam kalangan kakitangan pawagam terpaksa menerima potongan gaji sehingga 70 peratus.

“Kerugian paling besar setakat ini adalah pengunduran pengendali pawagam ketiga terbesar di Malaysia iaitu MBO Cinemas yang terpaksa melakukan pelupusan secara sukarela.

“Krisis kewangan itu melarat sehingga merangkumi rantaian bekalan yang lebih besar iaitu keseluruhan perniagaan hujung ke hujung termasuk syarikat-syarikat kecil dalam bidang pembuatan, logistik, pembersihan, makanan dan minuman serta peruncitan,” katanya.

Beliau berkata, MAFE sudah membuat beberapa rayuan secara bersama untuk mendapatkan bantuan daripada kerajaan melalui Majlis Keselamatan Negara (MKN), Kementerian Kewangan dan Suruhanjaya Komunikasi dan Multimedia Malaysia (SKMM).

Antara permohonan diutarakan adalah pengecualian atau pengurangan cukai hiburan untuk pemamer filem. Mohd Ghazali berkata, walaupun RM225 juta sudah diperuntukkan bagi membiayai dan menyokong aktiviti kesenian, kebudayaan dan hiburan pada


Shuib Sepahtu Tubuh Yayasan Bubble Bee

Pelawak dan penyampai radio Hot FM, Shuib Sepahtu bakal menubuhkan Yayasan Bubble Bee bagi membantu badan kebajikan dan golongan memerlukan. Menurutnya lagi, idea menubuhkan yayasan itu timbul ketika Perintah Kawalan Pergerakan (PKP) dilaksanakan pada Mac lalu.

“Idea menubuhkan yayasan ini tercetus ketika kita berada dalam tempoh PKP. Ketika itu saya memberi bantuan kepada golongan memerlukan. Namun, perkara itu mengundang kritikan warganet kononnya saya mahu buat ‘damage control’.

“Memandangkan saya ada perniagaan minuman Bubble Bee, jadi saya terfikir kenapa tidak menubuhkan yayasan. Kiranya, aktiviti bantuan ini akan dibuat secara berterusan dan bukannya sementara.

“Apa saya akan buat adalah, daripada perniagaan itu saya ketepikan sedikit bahagian untuk yayasan berkenaan. Contoh dari hasil jualan harian, cendrahati Bubble Bee dan lebihan duit baki yang pelanggan masukkan dalam tabung,” katanya kepada Harian Metro.

Menurut Shuib, dia juga mewajibkan setiap cawangan dan cawangan kerjasama yang dibuka membuat perkara sama.

Malah, menerusi yayasan itu juga, Shuib merancang untuk membuat program kebajikan masyarakat (CSR) pada setiap bulan.

“Disebabkan saya nak buka banyak cawangan, saya terfikir setiap daripada itu diwajibkan menjaga satu rumah kebajikan. Walaupun jumlah disumbangkan tak banyak, tapi kalau berterusan ia pasti bermanfaat dan membantu.

“Alhamdulillah, perkara itu disambut baik setiap rakan kerjasama yang membuka cawangan. Mereka bersetuju dan tak bantah pun. Sekurang-kurangnya ada juga saham akhirat,” katanya.

Perkembangan lain, Shuib bakal membuka enam lagi cawangan sendiri dan menyasarkan 28 cawangan dibuka tahun ini.

“Insya-Allah, pada 22 Jun ini akan dilancarkan cawangan terbaharu di USJ, Subang Jaya dan seterusnya di The Strand Kota Damansara.

“Setakat ini sudah ada 15 cawangan kerjasama dan dalam senarai ada 20 lagi akan dibuka. Saya berharap sasaran nak buka 28 cawangan tahun ini akan terlaksana,” katanya.


The Last Knight Catat Kutipan Paling Rendah Dalam Franchise Transformers

Filem terbaru Michael Bay, Transformers: The Last Knight mencatat kutipan paling rendah setakat dalam berbanding dengan filem-filem Transformers sebelum ini. Filem ini mencatat kutipan sebanyak $65juta pada minggu pertama berbanding filem terdahulu yang berjaya mengutip lebih $100 juta pada tempoh yang sama.

Walaupun Transformers: Age of Extinction, dan The Dark of The Moon yang menerima kritikan negatif, sama seperti The Last Knight. filem berkenaan mampu mengaut $100 juta Dollar pada minggu pertama dan melepasi rekod $1 billion dari seluruh dunia selepas filem berkenaan tamat tayangan di pawagam.

Menurut laporan Deadline, filem kali ini dilihat sukar untuk meneruskan kutipan filem-filem terdahulu, dan dianggap bernasib baik jika ia mampu mengutip $300 juta di pasaran China.

China dianggap sebagai talian hayat filem-filem Hollywood sekirannya filem mereka flop dinegara sendiri dan juga dianggap sebagai lubuk kerana pasaran di negara terbabit begitu besar dan mampu menjana berjuta-juta dollar dari segi kutipan tiket bagi sesebuah filem.

Transformers: The Last Knight menerima hanya 16% rating dari laman kritik terkenal Rottentomatoes. Review negatif yang diterima dikhuatiri akan menjejaskan kutipam filem berkeaan dan jika ia berterusan, filem ini akan menjadi filem paling rendah kutipan tiket dalam senarai franchise


Leonardo DiCaprio sebagai Captain America, tetapi….

yang hampir hendak dimainkan oleh Leonardo Dicaprio

Haruskah Leonardo DiCaprio memainkan karakter superhero? Sepertinya semua orang ingin beliau melakukan filem dari komik. Bahkan Stan Lee, pencipta Spider-Man dan pelbagai jenis superhero, menginginkan Leo dalam suit superhero. Stan Lee pernah berkata, “Leo PERLU menjadi superhero.”

Lantas mengapa Leo belum pernah memainkan karakter superhero? Menurutnya, filem superhero adalah pembunuh karier. Ketika Zac Efron ditawarkan peranan sebagi Superman dalam Man of Steel (APAAAAAA? PITAMMMMM), Leo  memintanya untuk menolaknya. Ini benar-benar mengejutkan dari Leo kerana ayahnya, George DiCaprio, adalah seorang penulis buku komik ‘underground’ ternama.

Leo mengatakan bahawa beliau mungkin memainkan karakter dari buku komik di masa depan. “Anda tidak pernah tahu, mungkin satu masa nanti saya akan berubah fikiran” ujar Leo.

Ini merupakan senarai watak dari komik yang hampir dimainkan oleh Leo:

1. Robin dalam Batman Forever (1995)
Apabila pengarah Joel Schumacher berhasrat untuk merosakkan francais Batman, beliau cuba untuk mendapatkan Leonardo DiCaprio untuk bermain Robin. Tetapi beliau tidak pernah diuji bakat. Leo teringat, “Saya mengadakan pertemuan dengan Joel Schumacher. Ia hanya satu pertemuan, dan, tidak, saya tidak akan melakukannya.”

1. Robin dalam Batman Forever (1995)

Leo menolak peranan Robin dengan mengatakan “Saya tidak fikir saya bersedia untuk apa-apa seperti itu”. Peranannya pergi ke Chris O’Donnell dan Chris membintangi filem itu, dan sekuel Batman dan Robin, yang menjadi filem “superhero yang paling penting yang pernah ada”. Hmmmmmmmmmm

2. Spider-Man dalam Spider-Man (2002)
Apabila Sony hendak membuat filem Spider-Man, mereka menawarkan peranan Peter Parker kepada Leonardo DiCaprio. Leo menolaknya sambil berkata, “Ini satu lagi keadaan itu, sama dengan Robin, di mana saya belum merasa bersedia untuk memakai suit sebagai superhero.”

Akhirnya skrip berubah tangan dan Sam Raimi mengambil Tobey McGuire.

3. Captain America dalam Captain America: The First Avenger (2011)
Terdapat banyak gembar-gembur di sekitar filem solo pertama Captain America dan banyak khabar angin tentang pelakon mana yang akan dipilih. Antara senarai pelakon dalam senarai akhir, studio itu mahukan peranan tersebut diberi kepada ialah Leonardo DiCaprio sebagai Capt. Ya, sekali lagi Leo menolaknya.  Peranannya pergi kepada Chris Evans.

4. The Riddler in The Dark Knight Rises (2012)
Apabila Warner Bros sedang membangunkan sekuel kedua kepada Batman Returns, mereka benar-benar mahu Leo memainkan peranan sebagai supervillain Batman iaitu Riddler. Menurut penulis David Goyer, Warner Bros berkata, “Sudah tentu beliau akan menjadi The Riddler, dan kami mahu Leonardo DiCaprio sebagai watak tersebut.” Selepas ditawarkan watak tersebut, Leo hanya mendiamkan diri dan tidak memberi kata putus dan pada akhirnya, pembuat filem memilih untuk menampilkan Bane (Tom Hardy) dan bukannya The Riddler.

5. Penjahat di dalam Kingsman: Secret Service (2014)
Leonardo DiCaprio berada dalam senarai pendek pelakon untuk memainkan penjahat yang tidak disebutkan namanya dalam adaptasi Matthew Vaughn terhadap Mark Millar’s Secret Service. Leo sekali lagi menolaknya, dan peranan tersebut  akhirnya pergi ke Samuel L. Jackson.

Apakah ada karakter buku komik yang menurut anda harus dimainkan oleh Leo? Jika ya, mengapa?


Penulis Skrip Bumblebee Dipilih Untuk Menulis Skrip Filem Batgirl

Perancangan untuk menghasilkan filem solo Batgirl kembali diteruskan selepas dua bulan pengunduran Joss Whedon dari menjadi pengarah dan penulis filem superheroin tersebut. Menurut laman web Comingsoon.net yang memetik berita dari Hollywood Reporter, penulis filem Bumblebee Christina Hodson telah diberi tanggungjawab untuk menulis pengembaraan Barbara Gordon filem Batgirl akan datang.

Christina Hodson sebelum ini pernah terlibat dalam beberapa projek filem antaranya Shut In dan Unforgettable.

Sebelum ini, pengarah Avengers: Age of Ultron Josh Whedon diberi tanggungjawab untuk menghasilkan filem Batgirl sebelum beliau membuat keputusan berundur dari terlibat dalam projek tersebut. Pengunduran pengarah tersebut telah menyebabkan status filem itu menjadi tanda tanya sama ada diteruskan oleh Warner Bros. ataupun tidak.

Setakat ini tiada penerbit dan pelakon yang dikaitkan dalam filem ini. Walaupun beberapa aktres menyatakan minat untuk membawakan watak Barbara Gordon aka Batgirl, pihak studio Warner Bros. masih belum membuat keputusan siapakan pelakon yang layak untuk bawakan watak tersebut.


Review Filem: Curses (2019)

Julai 2019 ini, pihak produksi dari Thailand tidak melepaskan peluang memberikan buah tangan mereka untuk tayangan Malaysia iaitu sebuah filem seram yang bertajuk Curses.

Filem ini bukanlah filem yang standalone dengan watak dan perkembangan jalan ceritanya yang tersendiri namun ia merupakan hasil gabungan daripada tiga cerita berasingan yang digabung menjadi satu tanpa mengaitkan antara satu sama lain dengan konsep dan idea yang berlainan.

Kisah pertama berlatarbelakang kan suasana tradisional Thai dan sedikit suasana filem lama dengan gabungan muzik tradisional Thai. Mengisahkan tentang sumpahan dari seorang wanita yang dianiaya oleh beberapa orang kampung dan seorang paderi turut terlibat dalam kisah ini. Sumpahan itu telah diturunkan turun temurun dari ibu kepada anaknya kerana si anak yang akhirnya mengetahui kisah ibunya juga turut berdendam dan menyumpah seluruh kampung.

Kisah kedua pula berkisarkan tentang sepasang kekasih yang mana si lelaki telah meletakkan satu sumpahan yang dikenali sebagai sumpahan Joh. Sumpahan Joh ini dibuat bagi mengelakkan pencuri mencuri barang di rumah. Barangsiapa mencurinya akan ditimpa musibah. Si lelaki tadi telah meletakkan sumpahan tersebut kepada teman wanitanya.

Kisah ketiga juga berkisarkan tentang cinta iaitu dimana seorang wanita yang cemburu buta dan salah faham terhadap teman lelakinya telah meletakkan sumpahan kepada teman lelakinya sehingga menyebabkan teman lelakinya menjadi tidak keruan dan hampir gila sehinggalah segala memorinya terpaksa dibiarkan terpadam dan memulakan kehidupan baru antara mereka berdua.

Sekiranya anda ingin merasai lebih lagi pengalaman menonton filem Thai ini maka anda boleh berbuat demikian di pawagam berhampiran anda.

Kualiti seram filem buatan Thai semenjak 2 – 3 tahun ini sangat mengecewakan dan filem Curses ini hampir menyertai filem filem seram produksi yang lain terjerumus ke lembah hina.
Nilai keseraman yang diberikan melalui visual ketiga tiga filem pendek ini dilihat tidak mengecewakan dan menawarkan sesuatu yang mampu memuaskan nafsu ketakutan anda.

Namun apa yang sedikit mengecewakan adalah dari segi penceritaan yang agak tawar pada filem pendek pertama dan kedua. Secara umumnya, kedua filem dalam filem ini boleh dikatakan agak mentah dari segi pengolahan jalan cerita dan konsep yang ditawarkan namun perkara ini berjaya sedikit ditutup dengan frasa pembukaan setiap filem.

Berbeza dengan filem ketiga dalam himpunan filem Curses ini, dimana ia dilihat berjaya memberikan penonton sedikit rasa dalam menontonnya, disamping rasa takut yang diberikan, mainan emosi yang diberikan juga mampu menghilangkan rasa tawar dalam filem ketiga ini.

Secara keseluruhannya, filem ini masih berbaloi ditonton namun dengan kepuasan yang minima tetapi hiasan yang sangat banyak. Umpama anda memakan kek namun kek utamanya sedikit kerana terselindung dengan hiasan dan krim yang melampau dalam filem ini.


Sejumlah Besar Produksi Hollywood Telah Dihentikan Akibat Coronavirus

Penularan wabak COVID-19 (coronavirus) yang semakin serius terutamanya di kawasan Eropah dan Amerika Syarikat telah memaksa beberapa studio Hollywood untuk menghentikan / menggantung kesemua produksi filem dan siri televisyen.

Walt Disney Pictures telah mengarahkan kesemua produksi filem dihentikan sementara waktu bagi mengelakkan krew dan pelakon dari dijangkiti virus. Antara projek filem yang terkesan adalah filem reboot Honey I Shrunk the Kids, The Little Mermaid dan Shang-Chi and The Legend of the Ten Rings yang kini sedang menjalani penggambaran di Australia. The Falcon and the Winter Soldier menjadi projek pertama Disney yang diarahkan untuk berhenti disebabkan wabak yang semakin serius di Eropah.

The Falcon and the Winter Soldier

The Falcon and the Winter Soldier

The Hollywood Reporter turut melaporkan bahawa pengarah Shang-Chi, Destin Daniel Cretton telah dinasihatkan oleh doktor untuk menjalani tempoh kuarantin sementara menunggu laporan ujian makmal Covid-19

Sony Pictures juga turut mengambil langkah yang sama apabila menangguhkan pra – produksi filem The Nightingale lakonan Dakota and Elle Fanning, manakala produksi filem adaptasi Wheel of Time dihentikan serta-merta. The Nightingale kini sedang menjalani pra-produksi di Budapest manakala Wheel of Time telahpun memulakan penggambaran di Prague. Kerajaan Hungary dilaporkan telah mengisytiharkan darurat dan menghalang kemasukan pelancong dari Itali, China, South Korea dan Iran bagi membendung penyebaran wabak.

Sementara itu, Netflix turut mengambil langkah berjaga-jaga apabila menggantung lebih sedozen produksi siri televisyen dan filem sekitar Amerika Syarikat dan Kanada. Menurut laporan Gamesradar, kesemua produksi ditangguhkan sekurang-kurangnya dua minggu bermula 16 Mac ini. Antara yang terkesan adalah produksi The Stranger Things musim keempat. Dijangkakan produksi Netflix di luar Amerika Syarikat seperti The Witcher mungkin akan dihentikan sementara waktu.

Warner Bros. bagaimanapun masih kekal dengan jadual penggambaran filem The Matrix 4 dan The Batman. Menurut laporan dari Comingsoon.net, pihak studio masih belum mengarahkan penggantungan produksi projek-projek filem mereka. Satu-satunya projek Warner Bros. yang terkesan dengan wabak adalah filem biopik Elvis Presley selepas salah seorang pelakonnya, Tom Hanks dikesan positif virus Covid-19 dan kini sedang menjalani kuarantin dan rawatan di Australia.

Walaupun divisyen filem masih meneruskan produksi, bahagian televisyen WarnerMedia telah menggantung 70 produksi siri mereka, termasuklah musim ketujuh The Flash dan Lucifer.

Penangguhan sejumlah besar produksi Hollywood ini dijangka akan memberi kesan kepada tarikh tayangan atau siaran filem / siri televisyen.


Teaser Poster Wreck-It Ralph 2 Telah Dilancarkan

Pengeluar filem animasi, Walt Disney Animation Studios telah melancarkan teaser poster terbaru filem animasi Wreck-It Ralph 2 sebentar tadi. Turut dilancarkan juga adalah ‘motion poster’ filem berkenaan. Anda boleh lihat poster dibawah.

Dalam sekuel kali ini, Ralph (disuarakan oleh John C. Reilly) telah meninggalkan dunia arked dan mengembara ke dunia internet. Turut menyertainya adalah Vanellope von Schweetz (disuarakan oleh Sarah Silverman). Kedua-duanya mengembara ke dunia internet dengan tujuan untuk mencari alat ganti permainan arked Vanellope, Sugar Rush dilaman sesawang. Ralph dan Vanellope bakal menempuhi dunia baru dan bertemu dengan karakter dunia Internet termasuklah bertemu Yess (disuarakan oleh Taraji P. Henson), yang merupakan pengusaha laman web dan algoritma yang cukup bergaya.

Wreck-It Ralph 2 juga bakal menampilkan puteri-puteri Disney dan disuarakan oleh pelakon-pelakon asal seperti Auli‘i Cravalho (Moana), Kristen Bell (Anna dalam animasi Frozen), Kelly Macdonald (Merida dalam animasi Brave), Mandy Moore (Rapunzel dalam animasi Tangled), Anika Noni Rose (Tiana dalam animasi The Princess and the Frog), Irene Bedard (Pocahontas), Linda Larkin (Jasmine dalam animasi Aladdin), Paige O’Hara (Belle dalam animasi Beauty and the Beast) dan Jodi Benson (Ariel dalam animasi The Little Mermaid).

He did it ↘⬇↙ #RalphBreakstheInternet pic.twitter.com/VBheFBzc2R
— Ralph Breaks the Internet (@wreckitralph) February 26, 2018

Diarahkan oleh Rich Moore serta ditulis oleh Phil Johnston, Ralph Breaks the Internet: Wreck-Ralph 2 bakal menemui penonton pada 21 November 2018


“Everett Ross” Akan Kembali Dalam Filem Sekuel Black Panther 2

Nampak gayanya, ejen CIA Everett Ross akan kembali membantu T’Challa dalam filem sekuel Black Panther 2.

Ketika bercakap kepada Collider mengenai filem terbarunya Ode to Joy, pelakon Martin Freeman mengesahkan bahawa dia akan kembali memainkan peranan sebagai ejen CIA dalam filem sekuel Ryan Coogler Black Panther

“Setakat yang saya tahu, saya akan kembali dalam filem Black Panther seterusnya. Itulah pemahaman saya. Mengenai bila yang akan berlaku, saya tidak tahu.”

Mengenai bila filem Black Panther 2 akan memulakan penggambaran dan tayangannya, Freeman menjelaskan bahawa tidak tahu mengenai pekara tersebut.

Semasa di sesi panel San Diego Comic Con yang lalu, Black Panther 2 tidak disenaraikan dalam filem-filem Marvel Fasa 4, dan dijangka filem sekuel tersebut mungkin akan berada dalam fasa 5 MCU.

Peminat-peminat boleh menantikan pengumuman rasmi dari pihak studio semasa di Expo D23 mengenai perancangan filem Black Panther 2


Netflix Lancarkan Trailer “Don’t F**k This Up”, Siri Dokumentari Mengenai Kevin Hart

Netflix telah melancarkan trailer siri dokumentari terbaru mereka berjudul Don’t F**k This Up yang mana ia akan menceritakan kehidupan aktor komedi Kevin Hart termasuklah beberapa siri kontroversi yang pernah dialaminya. Dokumentari enam episod itu akan boleh distrim mulai 27 Disember, eksklusif di Netflix.

Anda boleh saksikan trailer dipemain video dibawah.

Kevin Hart: Don’t F**k This Up akan menyaksikan pelawak dan pelakon berusia 40 tahun itu memberikan akses kepada penonton untuk kehidupannya sepanjang tahun lalu yang menyaksikan dia melalui pelbagai masalah sebagai bapa, rakan kongsi, seorang tokoh, dan ahli perniagaan. Hart akan membuka buku dan merenung peristiwa-peristiwa lalu yang membentuk dirinya pada masa kini.

Kevin Hart: Don’t F**k This Up

Kevin Hart: Don’t F**k This Up

Dokumentari itu akan memaparkan temubual bersama keluarga dan rakan, rakaman dan simpanan peribadi. Ia juga turut memasukkan kehidupan seharian Hart, kontroversi Oscar, perkahwinan dan juga kariernya.

Ini merupakan kolaborasi ketiga diantara Hart dan Netflix dimana kedua-duanya sebelum ini pernah menerbitkan dokumentari Kevin Hart’s Guide to Black History Himself dan Kevin Hart: Irresponsible.


Emily Blunt Bertarung Untuk Terus Hidup Dalam Gambar Eksklusif “A Quiet Place Part II”

A Quiet Place merupakan antara filem seram yang menjadi fenomena 2018. Kejayaan filem pertama mendorong pihak studio menyambung ‘survival’ keluarga Abbott menerusi filem kedua berjudul A Quiet Place Part II. Penggambaran filem sekuel ini telahpun selesai pada September yang lalu, dan kini peminat sedang menantikan trailer pertama yang akan didedahkan bila-bila masa.

Sementara menantikan trailer, majalah Total Film telah ‘mengacah’ peminat apabila telah kongsikan gambar eksklusif yang memaparkan Evelyn Abbott lakonan Emily Blunt, sedang memimpin anak-anak mereka termasuk bayi kecil berpindah ke tempat yang selamat. Anda boleh saksikan gambar tersebut dibawah.

View this post on Instagram

Emily Blunt fights for survival in this exclusive image from A Quiet Place Part II — Read more about the hotly anticipated sequel in the new issue of Total Film, our this Friday (and arriving in subscriber mailboxes now)
A post shared by  Total Film magazine (@totalfilm) on Dec 17, 2019 at 1:40am PST

Dec 17, 2019 at 1:40am PST

A Quiet Place Part II turut menyaksikan pelakon Millicent Simmonds dan Noah Jupe kembali memainkan peranan mereka sebagai Regan dan Marcus Abbott. Selain itu juga, mereka turut disertai pendatang baru iaitu Cillian Murphy dan Djimon Hounsou yang masih tidak diketahui watak mereka.

John Krasinsk sekali lagi diberi tanggungjawab sebagai pengarah dan penulis skrip. Setakat ini, plot filem tidak didedahkan kepada umum.

Dilaporkan juga, pembikinan sekuel kali ini akan menelan belanja yang lebih besar berbanding filem pertama. Emily Blunt yang kebiasannya menerima bayaran 7 angka juga dikatakan sekali lagi sanggup untuk mengurangkan bayaran yang diterimanya kerana filem ini adalah projek yang diminati oleh suaminya, John Kransinski.

Filem pertama A Quite Place yang ditayangkan pada 2018 berjaya meraih $340 juta dolar seluruh dunia dengan modal pembikinan hanya $17 juta dolar.

Sebelum ini, sekuel filem ditetapkan pada 15 Mei 2020, tetapi pihak produksi menganjak tarikh 2 bulan lebih awal iaitu 20 Mac 2020.


DC’s STARGIRL Renewed For Second Season

Prepare yourselves for more electrifying action as DC’s Stargirl has been renewed for a second season. Starring Brec Bassinger, the first season is currently airing every Wednesday, same day as the U.S., at 9.50pm on Warner TV (Astro Ch 712 HD / UnifiTV Ch 451).

DC’S Stargirl follows high school sophomore Courtney Whitmore (series star Brec Bassinger, “Bella and the Bulldogs,” “School of Rock,” “The Goldbergs”) as she inspires an unlikely group of young heroes to stop the villains of the past. This new drama reimagines Stargirl and the very first superhero team, The Justice Society of America, in an unpredictable series. The series focuses on the character that started creator Geoff Johns’ career as a comic book writer when he created her in 1999, lovingly inspired by his late sister who was killed in a 1996 plane crash.

Geoff Johns (“Arrow,” “Batwoman,” “The Flash,” “Titans”) executive produces DC’S Stargirl with Melissa Carter (“Queen Sugar”), who serves as co-showrunner, as well as Greg Berlanti, Sarah Schechter and Greg Beeman. Based on the characters from DC created by Geoff Johns, DC’S Stargirl is produced by Berlanti Productions and Mad Ghost Productions in association with Warner Bros. Television. DC’S Stargirl stars Brec Bassinger, Luke Wilson, Amy Smart, Yvette Monreal, Anjelika Washington, Cameron Gellman, Trae Romano, Jake Austin Walker, Hunter Sansone, Meg DeLacy, Neil Jackson and Christopher James Baker.

DC’S Stargirl is amongst the three DC shows currently available on WarnerMedia platforms. New episodes of Pennyworth Season 1 debut exclusively on Warner TV  (Astro Ch 712 HD / UnifiTV Ch 451) every Monday at 9pm, while the HBO Max Original series Doom Patrol is available exclusively on HBO GO. A new episode from Season 2 is released every Friday on HBO GO.


Pengembaraan Jason Murad

Pelakon: Anas Ridzuan, Uqasha Senrose, Fazli Sham, Kilafairy, Bell Ngasri, Imuda, Fiza School of Lawak

Tarikh Tayangan: 30 Julai 2015 (Setiap Khamis, 8.30 malam)

Jason Murad (Anas Ridzuan) seorang guru tadika yang menyertai setiap rancangan realiti tunggal dengan tujuan untuk menjadi terkenal. Impiannya bermula apabila Murad jatuh cinta dengan seorang gadis di kampungnya tetapi malangnya dia bertunang dengan bintang yang semakin meningkat terkenal dari rancangan realiti. Murad mendapati cara-cara untuk memenangi hati gadis itu dengan memasuki setiap rancangan realiti, dengan harapan bahawa ia akan menjadi terkenal seperti tunangnya.


Tonton TV-Spot Terbaru Spider-Man: Far From Home

Lepas satu, satu lagi TV-Spot dikeluarkan oleh Marvel Studios. Apa yang mereka mahu? takut flop? ah biarkan, filem Marvel Studios jarang tak laku. Apapun mari kita tonton TV-Spot terbaru Spider-Man: Far From Home yang menampilkan makcik Peter Parker yang cukup jelita.

Spider-Man: Far From Home ditetapkan selepas kejadian Avengers: Infinity War dan Avengers 4 yang menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah.

Diarahkan oleh Jon Watts serta ditulis oleh Chris McKenna dan Erik Sommers, Spider-Man: Far From Home turut dibintangi oleh Michael Keaton, Zendaya, Marisa Tomei, dan Jake Gyllenhaal yang akan membawakan watak penjahat, Mysterio.

Turut kembali dalam Marvel Cinematic Universe adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury.

Spider-Man: Far From Home akan ditayangkan di Malaysia pada 3 Julai ini.


“Taxi Driver” Sedang Dalam Rundingan Untuk Lancar Musim Ke-2

Drama SBS Taxi Driver mungkin akan melancarkan musim kedua!

Pada 6 Julai, wakil industri melaporkan bahawa syarikat produksi drama Studio S telah mengesahkan produksi musim baru yang akan dilancarkan pada tahun depan. Menurut laporan itu, drama ini berusaha untuk menemui para pelakon dan membentuk pasukan produksi.

Sebagai respons terhadap laporan tersebut, sumber dari SBS menjelaskan mengenai musim kedua drama ini, “Saat ini masih lagi dalam perbincangan, berkenaan waktu dan jadual sedang diselaraskan. Ia masih belum disahkan lagi.”

Sebelum ini, para pelakon termasuk Lee Je Hoon menyatakan harapan agar drama ini dapat dilanjutkan dengan musim baru.

Dibintangi oleh Lee Je Hoon, Esom, Kim Eui Sung, dan Pyo Ye Jin, Taxi Driver adalah sebuah drama mengenai perkhidmatan teksi misteri yang memberikan keadilan dan membalas dendam bagi pihak mangsa yang tidak dapat meminta pertolongan dari undang-undang


Saksikan Anugerah Akademi Ke-94 (Oscars 2022) Secara Langsung Eksklusif Di Astro

Pelanggan Astro yang melanggan ‘Movies Pack’ boleh menyaksikan Anugerah Akademi ke-94 (Oscars 2022) secara langsung pada 28 Mac 2022, jam 6.30 pagi untuk sesi karpet merah dan pada jam 8 pagi untuk anugerah, secara eksklusif di Astro melalui SHOWCASE MOVIES (Saluran 413), atau strim melalui Astro GO.

Pelanggan juga boleh menikmati siaran ulangan pada hari yang sama, jam 7.30 malam untuk sesi karpet merah dan pada 9 malam untuk anugerah melalui SHOWCASE MOVIES (Saluran 413) atau strim di Astro GO.

Oscars merupakan antara anugerah paling berprestij dalam industri filem dan pada tahun ini akan dihoskan oleh Regina Hall dan Amy Schumer, pelakon-pelakon Amerika, bersama Wanda Sykes, pelawak Amerika secara langsung dari Teater Dolby di Hollywood, Los Angeles, California.

Pelanggan Astro boleh strim filem-filem yang dicalonkan di Oscars 2022 termasuk:

Dune (10 pencalonan) melalui On Demand dan Astro GO
The Power of the Dog (12 pencalonan), The Lost Daughter (3 pencalonan), Don’t Look Up (4 pencalonan) and Tick, Tick … Boom! (2 pencalonan) disediakan di Netflix melalui Ultra Box.
Encanto (2 pencalonan), Shang-Chi and the Legend of the Ten Rings (1 pencalonan), Raya and the Last Dragon (1 pencalonan), dan Luca (1 pencalonan) di aplikasi Disney+ Hotstar atau laman web.

melalui On Demand dan Astro GO


Tarikh Tayangan THE BOYS Musim Kedua Didedahkan

Semasa perjumpaan semula The Boys hujung minggu lalu, telah didedahkan bahawa tiga episod awal musim kedua siri The Boys akan mula bersiaran di Amazon Prime Video pada 4 September ini. Lima episod selebihnya akan disiarkan setiap hari Jumaat sehingga 9 Oktober.

Anda boleh lihat poster terbaru musim kedua dibawah serta video perjumpaan yang dihoskan Patton Oswalt yang mana ia turut merangkumi tiga minit pertama episod perdana.

We've heard your fuckin' whining and moaning about "when is Season 2" so here you go. See you on September 4th, mates. #TheBoysAreBack pic.twitter.com/Q6aS2NvKKk
— THE BOYS (@TheBoysTV) June 26, 2020

— THE BOYS (@TheBoysTV) June 26, 2020

Pada Musim 2, The Boys sedang lari dari undang-undang, diburu oleh Supes, dan berusaha keras untuk berkumpul kembali dan menentang Vought. Ketika bersembunyi, Hughie (Jack قائد), Mother’s Milk (Laz Alonso), Frenchie (Tomer Capon), dan Kimiko (Karen Fukuhara) cuba menyesuaikan diri dengan keadaan normal yang baru, dengan Butcher (Karl Urban) tidak dapat dijumpai.

Adaptasi dari komik berjudul sama ciptaan Garth Ennis dan Darick Robertson, siri televisyen The Boys menjanjikan rancangan yang ganas, suram dan menakutkan dalam membongkar sisi jahat adiwira.

The Boys dibintangi Karl Urban sebagai Billy Butcher, Jack Quaid sebagai Hughie, Laz Alonso sebagai Mother’s Milk, Tomer Kapon sebagai Frenchie, Jennifer Esposito sebagai Ejen CIA Susan L. Rayner, dan Karen Fukuhara sebagai the Female. Elisabeth Shue turut membintangi siri ini bersama-sama Erin Moriarty, Antony Starr, Dominique McElligott, Jessie T. Usher, Chace Crawford, dan Nathan Mitchell.

Musim pertama boleh distrim di platform Amazon Prime Video.


DISKUSI BERANI DAN SENSASI ISU TABU DALAM ‘BORAK KELAMIN’

Perkongsian kisah benar dan kupasan komprehensif oleh pakar berkaitan topik rumah tangga bersama hos Awal Ashari & Elly Mazlein di Astro Ria

Program ‘Borak Kelamin’ ialah sebuah program bual bicara terbitan Astro Ria dengan kerjasama Nu Ideaktiv Sdn. Bhd. khusus tentang alam perkahwinan berkaitan isu-isu rumah tangga yang sering dianggap tabu atau sensitif untuk dibincangkan secara terbuka. Program ini juga diklasifikasikan untuk tayangan 18 tahun ke atas kerana mengandungi aspek kedewasaan yang tidak keterlaluan dalam setiap topik perbincangan.

Untuk musim yang pertama kali diterbitkan ini, selebriti popular Awal Ashari dan Elly Mazlein telah diberi kepercayaan untuk mengendalikan program ‘Borak Kelamin’ selaku hos bersama sepanjang 10 buah episod.

Tampil dengan pengisian interaktif yang berani dan sensasi, program ‘Borak Kelamin’ bakal mengetengahkan topik-topik diskusi merangkumi kupasan ilmiah yang kompresensif oleh barisan panel pakar perunding jemputan daripada pelbagai bidang pengkhususan berdasarkan tema mingguan seperti pakar motivasi, perunding psikologi, kaunselor perkahwinan, penceramah, dan sebagainya.

Bagi merancakkan lagi sesi perbincangan pada setiap episod, tetamu jemputan istimewa yang terdiri daripada barisan selebriti popular tanah air turut diundang khas untuk berkongsi pengalaman peribadi sepanjang melayari bahtera perkahwinan bersama pasangan atau bekas pasangan secara terbuka dan profesional.

Program ‘Borak Kelamin’ akan berdurasi selama 60 minit dan bakal bersiaran secara eksklusif pada setiap hari Isnin, jam 9.00 malam mulai 1 Mac 2021 secara eksklusif di saluran Astro Ria HD (104) dan Astro Ria (124) serta turut boleh distrim menerusi aplikasi Astro GO dan perkhidmatan On Demand untuk pilihan yang lebih fleksibel.


Netflix Bangunkan Remake Bahasa Inggeris Filem Korea Selatan “Time to Hunt”

Menurut Deadline, Netflix kini sedang dalam proses membangunkan ‘remake’ berbahasa Inggeris Time to Hunt, berdasarkan filem aksi-thriller dystopian Korea Selatan yang telah ditayangkan pada tahun lepas.

Di samping itu, pengarah Night Teeth Adam Randall juga telah menandatangani kontrak untuk menerajui projek itu. Randall sebelum ini telah membentangkan projeknya kepada Netflix pada musim panas yang lalu melalui dokumen setebal 150 halaman.

“Saya menonton filem itu semasa ‘lockdown’ dan saya fikir ia adalah konsep yang sangat hebat,” kata Randall dalam satu kenyataan.

“Ia filem separuh rompakan, separuh kejar-mengejar, berlatarbelakangkan distopia, jadi ia menggabungkan tiga genre sinematik kegemaran saya. Versi yang saya usahakan ditetapkan di A.S. dengan cerita yang berbeza tetapi struktur yang serupa. Dari apa yang saya faham, ini adalah kali pertama Netflix memilih salah satu filem bahasa asingnya sendiri. Proses pemilihan itu agak rumit tetapi kini telah selesai.”

Filem asal telah ditulis dan diarahkan oleh pembikin filem terkenal Yoon Sung-hyun (Bleak Night). Ia merupakan filem Korea pertama yang dijemput ke Festival Filem Antarabangsa Berlin ke-70 untuk tayangan gala khas.

Ditetapkan di masa hadapan Korea di mana negara itu telah dilanda krisis kewangan, Time to Hunt memfokuskan kepada empat rakan ketika mereka diburu oleh seorang lelaki yang tidak dikenali, sementara mereka menjalankan rancangan berbahaya untuk memulakan kehidupan yang baru.

Filem tersebut dibintangi oleh Lee Je-hoon (Signal, Move to Heaven), Choi Woo-shik (Parasite), Ahn Jae-hong (Reply 1988, Fight for My Way), Park Jeong-min (Deliver Us from Evil), dan bintang Squid Game, Park Hae-soo, yang seterusnya akan dilihat sebagai Berlin dalam ‘remake’ Netflix Korea bagi siri hit Money Heist.

Reply 1988, Fight for My Way


Rogue One Dedah Bagaimana Armada First Order Dapat Mengesan The Resistance

Amaran: Artikel ini mengandungi spoiler untuk filem Star Wars: The Last Jedi.

Dalam salah satu babak filem Star Wars: The Last Jedi, armarda The Resistance cuba melarikan diri dari pengkalan mereka di D’Qar. Mereka telah bergerak  ddengan kelajuan cahaya dengan harapan dapat melarikan diri dari armada First Order.

Namun kedudukan mereka berjaya dapat dikesan oleh Armada First Order walaupun mereka bergerak dengan kelajuan cahaya. Ini menunjukan armada First Order mempunyai teknologi untuk mengesan kapal-kapal musuh yang bergerak dengan kelajuan cahaya.

Tahukah anda, teknologi tersebut telah didedahkan dalam salah satu plot filem Rogue One: A Star Wars Story. Dalam babak tersebut, Jyn Erso dan Cassian Andor sedang mencari pelan Death Star di Scarif, pengkalan Empire. Jyn telah menyebut beberapa nama projek yang sedang dijalankan oleh pihak Empire, salah satunya adalah “hyperspace tracking”

Memandangkan First Order muncul dari saki baki Empire, tidak mustahil First Order telah menyiapkan projek tersebut dan berjaya digunakan untuk mengesan armada The Resistance yang bergerak dengan kelajuan cahaya.

Jyn juga menyebut beberapa nama projek rahsia Empire antaranya “navigational systems”, Stellarsphere, Mark Omega, Pax Aurora, War-Mantle, Cluster Prism, dan Blacksaber.

Jadi Rogue One telah memberi hint tentang teknologi-teknologi yang bakal digunakan oleh First Order dalam memerangi pihak the Resistance. Satu telah ditunjukan dalam filem dan mungkin akan ada lagi ditunjukkan dalam filem akan datang ataupun dalam komik mahupun novel.

Oh yer? teringin nak tahu, apakah projek “Blacksaber” tu? adakah ia projek untuk menghasilkan pedang atau battlestation Darksaber?


Pengarah ‘Logan’ Berharap Marvel Tidak Membawa Kembali Wolverine Dalam ‘Deadpool 3’

Pengarah Logan James Mangold berkata, dia berharap Marvel tidak membawa Wolverine kembali dalam Deadpool 3.

Mangold merupakan pengarah untuk dua filem Wolverine, iaitu The Wolverine dan Logan

Penamat filem Logan menjanjikan kepada peminat bahawa kita akan melihat Hugh Jackman sebagai Wolverine buat kali terakhir dan menjadikan watak itu sebagai ikonik.

Bagaimanapun, Jackman nampak masih belum bersedia untuk melepaskan peranan ikoniknya itu dengan mengesahkan bahawa dia akan mengulangi watak Wolverine dalam filem Marvel yang akan datang, Deadpool 3 disamping Ryan Reynolds.

Mangold, yang mengarahkan filem terbaru Indiana Jones and the Dial of Destiny, mengulas mengenai kepulangan Wolverine. “Saya boleh katakan bahawa ada sebahagian daripada saya tidak mahu membiarkan pekara itu terjadi,” katanya kepada Variety.

Indiana Jones and the Dial of Destiny

“Tetapi, sentiasa ada Wolverine yang lain. Mungkian ada bayi Wolverine dan kartun Wolverine. Mereka boleh perah [watak itu] dari kain sebanyak mungkin, dan mereka akan cuba melakukannya.”

Hugh Jackman telah bersara dari watak Logan 7 tahun yang lalu sebelum dia mengesahkan akan kembali meneruskan peranannya itu dalam sebuah video pengumuman Deadpool 3 yang dimuatnaik oleh Reynold.

Deadpool 3 akan ditayangkan pada 3 Mei 2024, dan menjadi filem ‘R-rated’ pertama MCU serta sebahagian daripad Fasa 5 Marvel Cinematic Universe.

Filem tersebut akan dibintangi Ryan Reynolds, Hugh Jackman, Morena Baccarin, Leslie Uggams, Karan Soni, Brianna Hildebrand, Shioli Kutsuna, Stefan Kapičić, Rob Delaney, Emma Corrin, dan Matthew Macfadyen.


Promo Art ETERNALS Bocor Di Media Sosial, Dedahkan Kostum Ajak & Druig

Promo art filem terbaru MCU Eternals telah bocor di media sosial!

Eternals sepatutnya ditayangkan pada minggu ini, tetapi disebabkan pandemik, Marvel Studios telah membuat keputusan untuk menunda tayangan filem ini ke 5 November tahun hadapan. Ya, penantian yang cukup lama, hampir setahun, tetapi sementara menantikan filem ini ditayangkan, anda boleh lihat promo art serta plot sinopsis Eternals dibawah.

Promo Art terbaru ini memberi sorotan kepada kostum yang akan digunakan watak Ajak, Druig dan berkemungkinan besar, Kingo lakonan Kumail Nanjiani. Sudah tentu, ia bukanlah konstum akhir, dan pihak studio mungkin akan menambah baik sebelum ia ditayangkan dilayar perak. Tetapi berdasarkan rekabentuk dan warna, ia seperti memberi ‘homage’ kepada buku komik.

Selain itu juga, pendedahkan plot sinopsis dari permainan Eternals memberi sedikit gambaran mengenai filem akan datang. Plot tersebut menggambarkan Eternals adalah “bangsa makhluk asing abadi dari planet yang jauh” yang ditugaskan untuk melindungi dunia dari “bangsa makhluk asing jahat yang digelar Deviants”.

A potential leak first look at Kumail Nanjiani as Kingo 🤯🤯 pic.twitter.com/kWWo2tfqu6— EternalsTalks (⊃∪ ∩⪽) (@EternalsTalks) November 4, 2020

Eternals dibintangi pelakon seperti Angelina Jolie dan Richard Madden yang akan memainkan peranan utama sebagai Thena dan Ikaris. Turut menyertai barisan pelakon adalah Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak,  Lia McHugh sebagai Sprite, Ma Dong Seok  sebagai Gilgamesh, Gemma Chan sebagai Sersi, Barry Keoghan sebagai Druig dan Kit Harrington sebagai The Black Knight / Dane Whitman.

Diarahkan Chloe Zhao berdasarkan skrip yang ditulis oleh Matthew K. Firpo dan Ryan Firpo, filem kedua fasa 4 MCU ini akan menemui penonton pada 5 November 2021.


TERKINI! Joe Taslim Akan Membawakan Watak Sub-Zero Dalam Filem Mortal Kombat

Pelakon aksi terkenal Indonesia, Joe Taslim dilaporkan akan memainkan peranan sebagai Sub-Zero dalam filem ‘live action’ Mortal Kombat terbitan New Line Cinema. Beliau yang juga ahli seni mempertahankan diri pernah membintangi beberapa filem Hollywood seperti Fast & Furious 7, Star Trek Beyond dan siri televisyen Warrior.

Fast & Furious 7, Star Trek Beyond

Filem adaptasi permainan video game ini akan diarahkan oleh Simon McQuoid manakala skrip ditulis oleh Greg Russo. James Wan akan bertindak selaku penerbit.

Penggambaran filem Mortal Kombat dijangka akan bermula pada penghujung tahun ini bertempat di Australia. Setakat ini plot filem terbaru Mortal Kombat masih lagi tidak diketahui.

Filem pertama Mortal Kombat telah diterbitkan pada tahun 1995 arahan Paul W.S. Anderson dan diikuti filem kedua pada tahun 1997 yang berjudul Mortal Kombat: Annihilation. Bagaimanapun, kritikan teruk yang diterima Mortal Kombat: Annihilation telah menyebabkan penghasilan filem ketiga dibatalkan

Mortal Kombat dijangka akan memulakan tayangannya pada 5 Mac 2021.


Drama Terbaru Im Siwan “Tracer” Membuka Episod Pertama Dengan Langkah Kanan

Drama terbaru MBC Tracer membuka episod pertamanya dengan langkah kanan.

Pada 7 Januari, episod perdana drama lakonan Im Si Wan dan Go Ah Sung itu telah merekodkan purata rating 7.4 peratus, sekaligus menduduki tempat pertama dalam slot waktunya, menggantikan tempat yang sebelum ini dikuasai oleh drama sejarah The Red Sleeve, yang telah mengakhiri rancangannya pada minggu lalu.

Tracer menceritakan tentang sekumpulan kakitangan yang berkerja di Perkhidmatan Cukai Negara. Hwang Dong-Ju (Im Si-Wan) adalah ketua bahagian percukaian 5 di Perkhidmatan Cukai Negara. Dia bekerja keras untuk mengesan wang yang tersembunyi daripada perkhidmatan cukai. Pasukannya termasuk Seo Hey-Young (Ko Ah-Sung), yang mempunyai personaliti yang cerah dan ketuanya, Young (Park Yong-Woo).

Sementara itu, In Tae-Joon (Son Hyun-Joo) ialah pengarah sebuah pejabat cukai wilayah. Dia seorang yang bercita-cita tinggi.

Sementara itu, drama SBS Now We Are Breaking Up menikmati peningkatan jumlah penonton menjelang siri finale. Episod terbaru drama romantik lakonan Song Hye Kyo dan Jang Ki Yong itu telah merekodkan purata rating 6.8 peratus, peningkatan ketara berbanding rating 4.8 peratus yang dicatatkan pada episod minggu lalu.

Akhir sekali, episod terbaru drama tvN Bad and Crazy telah merekodkan rating 3.5 peratus, juga peningkatan berbanding episod sebelumnya.


Trailer Filem Psychokinesis Arahan Pengarah Train To Busan Telah Dilancarkan

Filem Psychokinesis arahan pengarah filem Train To Busan, Jung Yu Mi telahpun melancarkan treler pertama filem tersebut beberapa hari lepas. Anda boleh tonton treler tersebut di pemain video dibawah.

Psychokinesis adalah sebuah filem bergenre thriller ‘supernatural’ yang mana ia berkisarkan tentang seorang lelaki bernama Shin Suk Hun yang mempunyai kuasa luar biasa. Dengan kuasa barunya itu, dia membantu orang yang tertindas.

Selepas berita mengenai kuasa luar biasanya tersebar, pihak kerajaan memerintah dia ditangkap dan dipenjarakan.

Antara pelakon lain yang turut sama membintangi filem arahan Yeon Sang-ho ini ialah aktres Jun Yu-mi yang membawakan watakn wanita mengandung dalam filem Train to Busan. Selain itu, Park Jung-min (Dongju) dan Kim Min-jae (The Shameless) turut bersama-sama dalam pembikinan filem ini.

Naskhah yang ditulis sendiri oleh pengarah ini akan mula menemui penonton pada 31 Januari ini di sana. Bagaimanapun tarikh tayangan untuk negara-negara lain masih lagi belum diketahui.


7 REASONS TO WATCH START-UP

Popular drama Start-Up has recently wrapped up, and it’s an ideal time to start the series for those of you who prefer to watch without any interruptions, or rewatch if you’re experiencing Start-Up withdrawal. Here are some reasons to check out Start-Up!

Suzy and Nam Joo-hyuk make a very gorgeous couple. They’re also the same age and have the same agency, so we can see a more natural type of comfortableness between the pair. In Start-Up, we see a sweeter and sillier side of Suzy compared to her previous character in Vagabond. Nam Joo-hyuk has grown in popularity since The Light in Your Eyes and The School Nurse Files, so it’s a great treat to get to see him so soon after his latest series.

Kim Seon-ho as Han Ji-pyeong makes for the most swoon-worthy and heart-wrenching second lead in recent K-drama history. Whether you’re #TeamDoSan or #TeamJiPyeong, you’ll experience some degree of second lead syndrome. Ji-pyeong has a moving backstory, and seeing him come to terms with his feelings will make you sincerely wish for his happiness. Kim Seon-ho’s puppy dog eyes and adorable dimples are a sweet bonus.

In addition to the main love triangle, the rest of the cast is also quite amazing. Dal-mi’s grandmother (Kim Hae-sook) is simply the best and so full of love. Even characters who might not be immediately endearing like In-jae (Kang Han-na), Sa-ha (Stephanie Lee), and Do-san’s father (Kim Won-hae) will eventually win you over. And who could forget the adorable best friends Yong-san (Kim Do-wan) and Chul-san (Yu Su-bin)?

Speaking of the best friends, the original Samsan Tech trio is definitely friendship goals. The plaid-clad nerds stick together through thick and thin. Although they genuinely care for one another and are full of loyalty, they do have their adorable squabbles from time to time. You’ll be able to relate when they’re fighting one moment and bawling their eyes out due to concern for each other the next moment.

Each character is vying for their own kind of success. There are some characters like Ji-pyeong who have become financially successful and living a very different life since he left his orphanage. Samsan Tech’s team strives to make it big and prove themselves. Similarly, In-jae wants to have success on her own and not have it tied to her stepfather’s name. While financial success is a part of their goals, the young entrepreneurs also seek to help people and make the future a better place.

In addition to the motivational and romantic stories, Start-Up offers a lot of knowledge about the world of business for those who are unfamiliar with the tech industry. Whether you’re interested in starting a new business or not, it’s fascinating to learn important terms and things to look out for. A lot of innovation comes from start-up companies, so you can get a better idea of what goes on behind the technology that makes life easier.

There’s a lot of character growth all around which means heartfelt lessons for everyone. Nam Do-san overcomes his self-confidence issues while Han Ji-pyeong becomes able to maintain close relationships. We also see Dal-mi become self-assured and In-jae figure out her identity. It’s satisfying to see all the characters grow from the kind of people they were in the beginning of the series.


Joker: Folie à Deux Akan Berdasarkan Perspektif Harley Quinn

Dikhabarkan, penggambaran filem Joker: Folie à Deux akan bermula pada November ini di Los Angeles dan New York, dan sementara menantikan filem itu menjalani penggambaran, beberapa butiran penting dari sekuel arahan Todd Philips itu telah tertiris.

Menurut beberapa sumber, majoriti filem tersebut akan berlatarkan Arkham Asylum, dan elemen muzikal yang diterapkan dalam filem itu turut didedahkan.

Weekly Planet Podcast mendedahkan bahawa, watak Harley Quinn lakonan Lady Gaga mempunyai peranan yang lebih besar dari yang dilaporkan, dimana hampir keseluruhan cerita yang berdasarkan perspektifnya. Nampaknya, beberapa urutan lagu dan tarian akan dipaparkan, kerana Harley “melihat hubungannya dengan Joker” melalui urutan muzik.

Sudah tentu, tajuk “Folie à Deux” mencadangkan bahawa Fleck akan berkongsi khayalan ini.

Filem pertama Joker telah ditayangkan pada 2019 dan berjaya mencipta kejayaan, bukan sahaja mendapat pujian para pengkritik dan penonton, malah ia mengecapi kejayaan box office yang cukup luarbiasa dengan mengutip AS$1.074 bilion dolar seluruh dunia.

Diterajui Joaquin Phoenix sebagai watak utama, Joker menampilkan barisan pelakon seperti Zazie Beetz (Deadpool 2), Bill Camp (Red Sparrow, Molly’s Game), Frances Conroy (American Horror Story), Brett Cullen (Narcos), Glenn Fleshler (Barry), Douglas Hodge (Penny Dreadful), Marc Maron (GLOW), Josh Pais (Motherless Brooklyn), dan Shea Whigham (First Man).

Joker: Folie à Deux10.04.24 pic.twitter.com/obp7T9lBFL— Lady Gaga (@ladygaga) August 4, 2022


Ewan McGregor Kongsi Reaksi Krew Produksi Selepas Melihat Hayden Christensen Sebagai Darth Vader

Episod ketiga Obi-Wan Kenobi minggu ini akhirnya mempertemukan Jedi Master dan Darth Vader dalam pertarungan ulangan epik yang kita semua nantikan.

Ia adalah pertempuran yang segit dan mendebarkan yang mengingatkan kita semua betapa menakutkan lelaki yang satu ketika dahulu dikenali sebagai Anakin Skywalker sebelum ia menyerahkan dirinya ke ‘Sisi Gelap’ sebagai Sith Lord.

Pelakon Hayden Christensen kembali ke dunia Star Wars dan mengenakan kostum Darth Vader. Dalam temubual dengan Entertainment Tonight, bintang utama Obi-Wan Kenobi, Ewan McGregor berkongsi reaksi krew produksi selepas melihat rakan pelakonnya sebagai Darth Vader.

“Saya seperti, ‘Mengapa ramai orang di sini hari ini?” ujar pelakon itu.

“Hayden berjalan keluar dengan sut itu, dan saya seperti, ‘Oh, sudah tentu, itulah sebabnya semua orang berada di sini. Semua orang berada di sini untuk melihat detik ini.’ Saya tidak pernah melihat reaksi krew dan cara mereka memberi reaksi apabila [Hayden] muncul di set buat kali pertama sebagai Vader.”

“Maksud saya, ia seperti salah satu momen terhebat dalam mana-mana set filem yang pernah saya lihat.”

Sementara itu beberapa gambar terbaru dari episod ketiga Obi-Wan Kenobi telah didedahkan kepada umum. Anda boleh lihatnya dibawah:

The third episode of @ObiWanKenobi is now streaming on @DisneyPlus. pic.twitter.com/Mobgym05mG— Star Wars (@starwars) June 2, 2022

Obi-Wan Kenobi diterajui Ewan McGregor yang kembali mengulangi watak ikonik Jedi Master Obi-Wan Kenbobi. Dia turut disertai

Moses Ingram (The Queen’s Gambit), Joel Edgerton (Star Wars: Episod II – Attack of the Clones, Star Wars: Episod III – Revenge of the Sith), Bonnie Piesse (Star Wars: Episod II – Attack of the Klon, Star Wars: Episod III – Revenge of the Sith), Kumail Nanjiani (Eternals), Indira Varma (Game of Thrones), Rupert Friend (Homeland), O’Shea Jackson Jr. (Godzilla: King of the Monsters), Sung Kang (F9: The Fast Saga), Simone Kessell (Of Kings and Prophets), dan Benny Safdie (Uncut Gems).

Kisah siri ini bermula 10 tahun selepas peristiwa dramatik Star Wars: Revenge of the Sith di mana Obi-Wan Kenobi menghadapi kekalahan terbesarnya – kejatuhan dan pengkhianatan rakan baiknya, yang juga perintis Jedi, Anakin Skywalker, yang beralih ke sisi gelap sebagai Sith Lord Darth Vader.

Star Wars: Revenge of the Sith

Siri terhad ini diterbitkan oleh Kathleen Kennedy, Michelle Rejwan, Deborah Chow, Ewan McGregor, dan Joby Harold manakala Deborah Chow sebagai pengarah dari lakon layar yang ditulis oleh Joby Harold.
Obi-Wan Kenobi kini boleh di strim di Disney+ Hotstar


Thor: Love And Thunder: Gambar Terbaru Thor Bersama Stormbreaker

Peminat Marvel telah melihat penggembaraan Doctor Strange dalam Multiverse of Madness, dan kini mereka mengalih tumpuan kepada satu lagi filem MCU yang dinantikan, Thor: Love and Thunder.

Filem Marvel Cinematic Universe seterusnya akan menampilkan Thor dalam penggembaraan solo keempatnya, menggandingkan kembali Chris Hemsworth dengan Natalie Portman sebagai Jane Foster yang kini memiliki kuasa Asgardian.

Dalam gambar terbaru yang dikeluarkan baru-baru ini, peminat disajikan dengan penampilan Thor bersama Stormbreaker, senjata pilihannya sejak Avengers: Infinity War.

A new still from #ThorLoveAndThunder has been released!(via @EW) pic.twitter.com/hLkrv2ID4E— Thor Updates (@ThorUpdate) May 10, 2022

“Filem kali ini menyaksikan Thor (Chris Hemsworth) dalam penggembaraan yang tidak pernah dia hadapi – pencarian untuk kedamaian dalaman. Tetapi persaraannya diganggu oleh pembunuh galaksi yang dikenali sebagai Gorr the God Butcher (Christian Bale), yang mahu melihat kepupusan para dewa,” menurut sinopsis rasmi.

“Untuk memerangi ancaman itu, Thor meminta bantuan Raja Valkyrie (Tessa Thompson), Korg (Taika Waititi) dan bekas teman wanitanya, Jane Foster (Natalie Portman), yang – mengejutkan Thor – secara tidak dapat dijelaskan, boleh menggunakan tukul ajaibnya, Mjolnir, dan menjadi Thor yang perkasa. Bersama-sama, mereka memulakan pengembaraan kosmik yang mengerikan untuk mengungkap misteri pembalasan dendam oleh God Butcher dan menghentikannya sebelum terlambat.”

Filem ini juga akan menampilkan beberapa alumni Marvel Cinematic Universe seperti Jaime Alexander sebagai Sif, Jeff Goldblum sebagai Grandmaster, Waititi sebagai Korg, dan bintang Guardians of the Galaxy termasuk Chris Pratt sebagai Peter Quill, Karen Gillan sebagai Nebula, Sean Gunn sebagai Kraglin, dan Vin Diesel sebagai Groot.
Turut menyertai mereka adalah Matt Damon, Sam Neill, dan Luke Hemsworth yang sekali lagi akan kembali untuk peranan cameo, bersama-sama dengan Melissa McCarthy dan Russell Crowe.
Thor: Love and Thunder diarahkan Taika Waititi (Jojo Rabbit) dan turut menulis lakon layar bersama Jennifer Kaytin Robinson (Someone Great). Marvel Studios menetapkan tarikh tayangan pada 8 Julai 2022.


Novel & Filem Prekuel The Hunger Games Bakal Dihasilkan

Penulis dan pencipta trilogi novel The Hunger Games, Suzanne Collins telah mengumumkan novel terbaru beliau yang juga merupakan prekuel kepada trilogi itu kini sedang dihasilkan.

Menurutnya lagi, novel prekuel The Hunger Games itu dijangka akan mula diterbitkan pada 19 May tahun hadapan.

Berita terbaru itu pantas mendapat perhatian studio pembikin francais The Hunger Games, Lionsgate apabila mereka juga turut mengumumkan novel terbaru karya Collins itu akan diangkat ke layar perak.

Menurut ‘bos’ Lionsgate Motion Picture Group, Joe Drake mereka akan sentiasa berhubung degan penulis novel berkenaan dan menunggu sehingga karyanya diterbitkan sebelum diadaptasikan ke bentuk filem.

“As the proud home of the Hunger Games movies, we can hardly wait for Suzanne’s next book to be published. We’ve been communicating with her during the writing process and we look forward to continuing to work closely with her on the movie,”

Novel yang masih belum mempunyai tajuk itu akan berlatarbelakangkan 64 tahun sebelum kejadian trilogi The Hunger Games, dimana pihak pemberontak gagal untuk menguasai Panem.

Lionsgate sebelum ini telah mengadaptasi trilogi ovel The Hunger Games kepada 4 buah filem dengan dibintangi Jennifer Lawrence yang membawakan watak utama Katniss Everdeen. Francais filem The Hunger Games yang bermula pada 2012 telah berjaya mengumpul kutipan sebanyak $2.968 billion dolar seluruh dunia.


Saksikan Teaser Trailer Perempuan Tanah Jahanam Arahan Joko Anwar

Pengarah filem seram terkenal Indonesia, Joko Anwar bakal kembali menerusi filem seram terbaru berjudul Perempuan Tanah Jahanam (#Impetigore). Filem ini akan ditayangkan dipawagam Indonesia mulai 17 Oktober ini.

Anda boleh saksikan teaser trailer filem seram ini dipemain video dibawah.

Setelah selamat dari pembunuhan di kota, Maya, seorang wanita muda yang sedang mengalami nasib buruk, mengetahui bahwa ia telah mewarisi sebuah rumah di desa keluarganya.

Dengan temannya Dini, Maya kembali ke desa kelahirannya, tidak menyedari bahwa masyarakat desa tersebut sedang berusaha mencari dan membunuhnya untuk menghilangkan sumpahan yang telah melanda desa tersebut selama bertahun-tahun. Maya mulai menemukan kenyataan yang sukar tentang masa lalunya dan dirinya harus berjuang demi nyawanya.

Perempuan Tanah Jahanam dibintangi pelakon seperti Tara Basro, Marissa Anita, Christine Hakim, Asmara Abigail dan Ario Bayu.


The Fate of the Furious Review

Pelakon: Vin Diesel, Dwayne Johnson, Michelle Rodriguez, Jason Statham, Charlize Theron

Klasifikasi: PG-13 (Malaysia 18 tahun keatas

Action packed! Dominic Dom kembali dalam filem terbaru franchise The Fast and The Furious tetapi kali ini sedikit berbeza dari filem-filem sebelum ini. Dom mengkhianati pasukannya demi orang yang tersayang dan penjahat dalam filem sebelum ini bertukar menjadi hero membantu pasukan Dom menewaskan penjenayah siber antarabangsa yang diketuai oleh Cipher (lakonan Charlize Theron)

Seperti biasa filem kelapan The Fast and The Furious ini menampilkan deruman enjin kereta yang cukup menggiurkan dan juga aksi-aksi yang cukup mantap dari para pelakonnya. The Fate of the Furious boleh dianggap filem yang bagus dalam franchise The Fast & The Furious tetapi masih tidak mampu menewaskan filem kegemaran kami iaitu Furious 7.

Pengarah F. Gary Gray cuba membuat sedikit kelainan dalam filem kali ini dengan menghasilkan beberapa plot twist ala James Bond. Beliau juga berjaya mengembalikan zaman kegemilangan street racing filem ini serta mengadunkannya dengan aksi-aksi luar biasa dan melangkaui hukum fizik bagi menghasilkan sebuah filem yang tidak bosan untuk ditonton. Walaupun aksi-aksi filem-filem The Fast And The Furious dikatakan semakin mengarut, sekurang-kurangnya aksi filem kali ini masih boleh diterima diterima akal. Thanks kepada pengarah filem yang lebih menumpukan aksi street racing, hand-to-hand combat dan plot filem yang lebih fresh serta mempunyai sedikit kelainan dari filem sebelum ini.

Kekuatan The Fate of the Furious ini sebenarnya terletak pada mutu lakonan para pelakonnya terutamanya aksi lakonan Jason Statham (Deckard Shaw) dan juga humor-humor yang dihasilkan oleh Tyrese Gibson (Roman Pearce). Kami suka melihat aksi fighting yang cukup “stunning” dan loghat British dari pelakon Jason Statham dalam filem ini. Beliau yang sebelum ini tampil sebagai seorang villain dalam Fast 7 telah bertukar menjadi seorang hero yang datang membantu bekas pasukan Dom dalam memerangi penganas Cipher dan juga menyelamatkan Dom.

Mutu lakonan Charlize Theron tidak mengecewakan walaupun aksinya sekadar individu yang suka memberi arahan dari “command center”nya. Watak seorang wanita yang psikotik dan “heartless” sudah cukup membuatkan penonton membencinya. Sayang penonton tidak dapat melihat aksinya seperti dalam filem Mad Max: Fury Road, kami rasa mesti ramai penonton mahu melihat aksinya, sekurang-kurangnya beradu tenaga dengan teman wanita Dom, Letty. Mungkin dalam filem akan datang, wataknya akan lebih menonjol dan menjadi villain paling hebat dalam sejarah franchise The Fast and The Furious.

Humor Roman Pearce membuatkan panggung bergegar dengan ketawa penonton

The Fate of the Furious ini mengisahkan Dom yang telah diugut oleh Cipher, yang juga merupakan ketua penjenayah Cyber antarabangsa dan cukup berkuasa. Dia telah diberikan tugas oleh wanita tersebut untuk mencuri beberapa peralatan penting dan juga diarahkan untuk mengkhianati pasukannya sendiri sehingga menyebabkan Luke Hobbs ditangkap. Hobbs telah diberikan tugas oleh Mr. Nobody untuk mengesan Cipher dan juga Dom. Hobbs bersama-sama bekas pasukan Dom bagaimanapun terpaksa bekerjasama dengan Deckard Shaw, penjahat yang mereka tewaskan dalam filem sebelum ini bagi memburu dan menghalang Cipher dari menyelesaikan misi organisasi penjenayah siber tersebut dan dalam masa yang sama menyelamatkan Dom dari cengkaman wanita misteri itu.

Secara keseluruhan, The Fate of The Furious sebuah filem yang cukup menghiburkan dari segi aksi dan humor, tetapi dari segi plot dan storyline, ianya agak cliche dan mudah dijangka. Walaubagaimanapun, filem ini sangat emotional sebenarnya dipenghujung filem, apabila Dom menamakan anaknya, Brian dan ini membuatkan kami teringat dengan watak Brian O’Connor lakonan mendiang Paul Walker


Walaupun Menerima Tawaran Berlakon Filem, Redza Rosli Terpaksa Menolaknya

Walaupun menerima beberapa tawaran berlakon filem, Pelakon Redza Rosli mengakui terpaksa menolaknya dengan baik kerana merasakan dirinya masih belum bersedia untuk muncul di layar perak. Beliau mendedahkan pekara tersebut ketika ditemubual oleh wartawan Harian Metro

“Saya tahu kemampuan saya dan banyak lagi selok-belok lakonan yang perlu dipelajari. Saya sendiri tak boleh beritahu berapa lama lagi akan berlakon dalam drama dan telefilem dan bila akan bersedia untuk filem.

“Yang pasti, kini fokus saya memang kepada drama. Kalau ada peminat atau pembikin filem yang benar-benar mahukan saya turut terbabit dalam filem, saya akan pertimbangkan,”

Dalam pada itu, ditanya samada dia masih lagi menguruskan kerjaya seninya sendiri atau sudah mempunyai pembantu atau pengurus, Redza berkata buat masa ini dia lebih selesa menguruskan kerjayanya sendiri.

Walaupun mengakui kadang-kala tidak sempat menjawab panggilan telefon berikutan terikat dengan jadual kerja yang padat, namun dia masih belum terfikir untuk mengupah pengurus.

Namun pelakon berusia 25 tahun ini tidak menolak akan mengambil pengurus sekiranya ada calon yang sesuai.

Sementara itu, bercerita lanjut mengenai perkembangan seninya, Redza kini sedang sibuk dengan penggambaran drama berjudul Isteri Untuk Diiktiraf yang mana akan turut menampilkan pelakon lain seperti Sheila Rusly, Elvina Mohamad dan Arash Mohamad.